
ALKULAUSE. 


Suuressa hindulaisessa Mahaabhaa- 
rata-runoudessa ei ole toista niin arvokasta, 
niin verrattoman opettavaista runoelmaa kuin 
tämä ,Herran laulu”.* Kuinka monta mur- 
heellista sydäntä se onkaan saanut tyynty- 
mään, kuinka monta ahdistettua sielua ohjan- 
nut luokseen, sen jälkeen kun se läksi Shrii 
Krishnan jumalaisilta huulilta taistelutante- 
rella ja rauhoitti hänen oppilaansa tunteiden 
aallot. 

Sen tarkoituksena on nostaa pyrkijä kieltäy- 
myksen alemmilta asteilta, missä aistimus- 
esineet on kielletty, ylempiin keskuksiin, missä 
itse himo on kuollut ja missä joogi viihtyy 


* Veedakirjat, joihin myös tämä runoelma luetaan, 
kuuluvat tunnustetusti maailman vanhimpaan kirjalli- 
suuteen; niiden julistama oppi on niissä mainitun 
tähtitieteellisen laskelman mukaan 25,000 vuotta 
vanha, kuten tri Fr. Hartmann sanoo saksankielisen 
käännöksensä erittäin mielenkiintoisessa alkulauseessa. 

Suom. muist. 


hiljaisessa ja lakkaamattomassa mietiskelyssä, 
samalla kun hänen ruumiinsa ja mielensä 
askartelee niiden velvollisuuksien suorittami- 
sessa, jotka kuuluvat hänen kohtaloonsa elä- 
mässä. Bhagavad Giitaan antama korkein 
opetus on siinä, ettei henkisen ihmisen tarvitse 
olla eristettynä, että yhteys jumalallisen Elä- 
män kanssa voidaan saavuttaa ja säilyttää 
maallisten puuhien keskellä ja että esteet 
tämän yhteyden voittamiseksi eivät ole meidän 
ulkopuolellamme, vaan meissä itsessämme. 

Se on pyhä kirja Joogasta: ja Jooga kirjai- 
mellisesti merkitsee yhteyttä sekä tarkoittaa 
sopusointua jumalallisen Lain kanssa, tule- 
mista yhdeksi itse jumalallisen Elämän kanssa 
alistamalla valtansa alle kaiken ulospäinpyrki- 
vän energian. Jotta tämä voitaisiin saavuttaa, 
on voitettava tasapaino, mielen tyyneys, niin 
että itseä, yhtyneenä Itseen, ei liikuta ilo eikä 
tuska, ei mieltymys eikä vastenmielisyys eikä 
liioin mikään , vastakohtien vari”, joiden 
välillä harjaantumaton minä heittelehtii edes- 
takaisin. Kohtuus on sentähden Giitaan perus- 
sävel sekä ihmisen kaikkien olemuspuolien 
sopusointuun saattaminen, kunnes ne värähte- 

levät täysin yhdenmukaisesti korkeimman 
Itsen kanssa. Tämä on oppilaan asetettava 
itselleen päämääräksi. Hänen tulee oppia, ettei 
häntä mikään miellyttävä vedä puoleensa eikä 
mikään vastenmielinen karkoita luotaan, vaan 
hänen tulee pitää molempia ainoan Herran 
ilmennyksinä, niin että niistä ei tule hänelle 
vanginkahleita, vaan oppikeinoja hänen opas- 
tuksekseen. Kaiken levottomuuden keskellä 
hänen tulee löytää leponsa itse Rauhan Her- 
rassa suorittaen loppuun jokaisen velvollisuu- 
tensa, ei sentähden, että hän tavoittelee toimin- 
tansa tuloksia, vaan koska niiden täyttäminen 
on hänen velvollisuutensa. Hänen sydämensä 
on uhrialttari, rakkaus Herraansa on liekeh- 
tivä uhrituli; kaikki hänen työnsä, niin aineel- 
liset kuin henkisetkin, ovat tuolla alttarilla 
uhrattavat uhrilahjat; ja kerran uhrattuina ei 
hänellä ole niiden kanssa sen koommin teke- 
mistä. 

Jotta tämä opetus tulisi vaikuttavammaksi, 
se annettiin taistelutanterella. Ardshuna, 
sotijaprinssi, oli saanut tehtäväkseen puolus- 
taa veljensä oikeuksia kukistamalla erään val- 
lananastajan, joka sorti maata; hänen velvolli- 


7 


suutensa niin prinssinä kuin sotilaana oli tais- 
tella kansansa vapauttamisen puolesta sekä 
palauttaa rauha ja järjestys. Tämän taistelun 
teki vielä katkerammaksi se, että rakkaita 
tovereita ja ystäviä oli molemmin puolin kou- 
ristaen hänen sydäntään mitä läheisimmällä 
tuskalla sekä saaden aikaan samalla myös vel- 
vollisuuksien ristiriidan itse ruumiillisen tais- 
telun ohella. Voisiko hän surmata nuo, joita 
hänen tuli rakastaa ja pitää arvossa sekä pol- 
kea jalkainsa alle sukulaisuuden siteet? Oli 
synti rikkoa vperhesiteitä; oli synti jättää 
kansa julmaan orjuuteen; missä oli oikea tie? 
Tuli noudattaa oikeutta, muuten laki menet- 
täisi arvonsa; mutta miten tappaa tekemättä 
syntiä? Vastaus tähän on kirjan pääsisällys: 
Älä pane omaa harrastustasi siihen, mitä 
tapahtuu; suorita loppuun velvollisuutesi, 
jonka asemasi elämässä on sinulle asettanut; 
käsitä, että Iishvara, samalla sekä Herra että 
Laki, on itse toimija, joka panee täytäntöön 
tämän valtavan kehityksen, joka päättyy 
onneen ja rauhaan; ole yhtä hänen kanssaan 
antautumalla hänelle ja täytä siten velvollisuu- 
det, mitkä hyvänsä, taistelemalla ilman into- 

himoa, mitään toivomatta, ilman vihaa ja 
kiivautta; näin toiminta ei aiheuta kahleita, 
näin noudatetaan Joogaa, ja näin sielu on 
vapaa. 

Tällainen on tämän pyhän kirjan selvä ope- 
tus. Mutta koska jokaisen Avataaran kaikki 
työt ovat vertauskuvalliset, me voimme siirtyä 
ulkopuolisesta sisemmille tasoille sekä pitää 
Kurukshetran kenttää itse Sielun taistelutan- 
terena ja Sokeanvaltiaan poikia vihollisina, 
joita se kohtaa kehityskulussaan; Ardshunasta 
tulee oppilaalle taistelevan sielun esikuva ja 
Shrii Krishna on sielun Logos. Siten muinai- 
sen taistelutanteren antama onetus on opas- 
tuksena kaikille myöhemmille ajoille ja har- 
joittaa pyrkivää sielua sen ponnistellessa tuota 
jyrkkää ja okaista polkua pitkin, joka johtaa 
rauhaan. Idässä ja Lännessä nämä jumalal- 
liset opetukset saapuvat kaikkien sellaisten 
sielujen avuksi, sillä polku on yksi, vaikka sillä 
on monta nimeä, ja kaikki sielut etsivät samaa 
päämäärää, vaikka ne eivät käsittäisikään 
tuota yhteyttään. 

Jotta saavutettaisiin jotakin sanskritin tark- 
kuudesta, on otettu mukaan eräitä kuvaavia, 

mutta silti yleisesti tunnettuja sanoja alkukie- 
lisinä; Manas on siten säilytetty ja se voita- 
neen selittää ei-teosofisille lukijoille merkitse- 
vän älyä niin alemmassa toiminnassaan — 
jossa sitä ohjaavat aistit, himot ja tunteet 
— kuin ylemmässä, järkeilevän älyn toi- 
minnassa; Buddhi on järkeilevän älyn yläpuo- 
lella oleva kyky ja on Puhdas Järki harjoit- 
taen intuition, henkisen näkemisen, eroittamis- 
kykyä; jos nämä sanat käännetään eri koh- 
dissa monella tavalla, kuten sydän, mieli, 
ymmärrys jne, Bhagavad Giitaa 
kadottaa paljon käytännöllistä arvoaan Joogan 
selityksenä, ja oppilaaksi aikova hämmentyy. 

Huolellisen tutkijan avuksi on vielä muuta- 
min paikoin lisätty alkukielen sanoja muistu- 
tuksiin selventämään merkitystä. Vielä eräs 
vähäpätöinen seikka, joka ei kuitenkaan ole 
vähäpätöinen, jos se on tutkijalle avuksi; mil- 
loin Aatmaa merkitsee samaa kuin Ainoa Itse, 
kaiken Itse, se on painettu harvennettuna; 
milloin taas se merkitsee alempaa personallista 
itseä, se on painettu tavallisin kirjaimin; tämä 
sentähden, että se väliin voi olla sanaleikin 
yhteydessä, ja harjaantumattoman lukijan on 

vaikea seurata sen merkitystä ilman tällaista 
apua. 

Liittäessäni tämän käännöksen jo ennen 
julkaistujen joukkoon oli toivomukseni voida 
säilyttää alkuperäisen henki varsinkin sen 
syvällisessä hartaudessa ja samalla tarjota 
tarkka käännös, joka kuvastaa sanskritin voi- 
maa sekä sulavuutta. Jotta puutteellisesta 
taidostani johtuvat virheet tulisivat oikais- 
tuiksi, ovat tämän käännöksen kokonaisuudes- 
saan tarkastaneet seuraavat benaresilaiset 
ystäväni, joille täten kohdistan kiitollisen tun- 
tustukseni: Paabut Pramada Das Mittra, Gan- 
ganath Jha, Kali Dsharan Mittra ja Upendra- 
nath Basu. Muutamat huomautukset ovat myös 
heidän tekemiään. 

Annie Besant. 


AUM 


BHAGAVAD-:GITÄ 

Sokeavaltias haastoi: 

Mitä tekivät, oi Voitollinen, minun väkeni 
sekä Paandunpojat, kun he taistelunhaluisina 
seisoivat vastatusten Kurun kentällä, tuolla 
pyhällä aukealla? 


Voitollinen haastoi: 

Nähtyään Paandunpoikien joukot noin jär- 
jestyneinä ruhtinas Vaikeavastustaja saapui 
opettajansa luo ja virkkoi: 

, Katso, oi opettaja, tuota Paandunpoikien 
valtavaa sotavoimaa, jonka on taitavasti tais- 
teluun järjestänyt Puujalan poika, sinun viisas 
oppilaasi. 

Sankareita he ovat, väkeviä jousimiehiä, 
yhtä taitavia taistelussa kuin Omatahto ja 

Ardshuna; tuolla Taistelija ja Hallitustaito 
sekä Puujalka valtavine sotavaunuineen ;! 
tuolla Uljasviiri sekä Tietäväinen; tuolla 
urhoollinen Nyrkinkuningas, Monensurma, 
Kunttienhallitsija sekä tuo Väkevähärkä ;? 
tuossa kiivas Sotavimmainen sekä pelkää- 
mätön Korkeinvoima; siinä Oivallinen sekä 
Puujalan heimo vahvoine sotavaunuineen. 

Kuule myös ja opi tuntemaan nämä meidän 
ruhtinaamme, minun sotajoukkoni johtajat, 
oi sinä jälleensyntyneistä parhain; minä nimi- 
tän ne sinulle opiksi: 

Herra, sinä itse sekä Henkinentahto ja 
Korva ja Sääli, tuo voittoisa taistelussa; 
Hevosenvoima, Korvaton sekä Soomansuoma; 

ja monta muuta sankaria, jotka minun täh- 
teni panevat alttiiksi henkensä sekä ovat 
varustautuneet monenkaltaisin asein, jousin 
ja nuolin, nuo harjaantuneet sodassa. 

Mutta vähäiseltä minusta näyttää tämä mei- 


1 Kykenevä yksin vastustamaan kymmentätuhatta 
jousimiestä. 

2 Härkä, miehisen voiman ja tarmon vertauskuva, 
merkitsee usein kunniakasta ominaisuutta. 

dän joukkomme, vaikkakin Henkisentahdon 
järjestämä, kun sitävastoin noiden joukko 
tuolla näyttää melkoiselta, vaikka Omatahto 
on sen järjestänyt. 

Niinpä siis kaikkien, jopa päälliköidenkin, 
tulee pysyä riveissään sekä suojella Henkistä- 
tahtoa omalta paikaltaan.” 

Nytpä Kurujen iäkäs heimonpää,' tuo kun- 
nianarvoisa, rohkaistakseen häntä puhalsi tor- 
veensa, joka kajahti kuin leijonan karjunta. 

Ja samassa tärähtivät soimaan kaikki sim- 
pukkatorvet ja patarummut, helistimet ja 
rummut ja sarvitorvet, ja niiden pauhu oli 
ankara. 

Silloin Shrii Krishna sekä Paandunpoika, 
seisoen valkoisten hevosten vetämissä valta- 
vissa sotavaunuissaan, puhalsivat jumalaisiin 
simpukkatorviinsa ; 

Aistienvaltias puhalsi torveen, joka oli tehty 
jättiläisen luista ja Aarteenvoittaja puhalsi 
»Jumalienlahjaan”. Sudenvatsa?, tuo hirmu- 
töinen, puhalsi mahtavaan simpukkatorveensa, 


Paundraan; 


1 Henkinentahto. ? Omatahto; hänen torvensa mer- 
kitys on epämääräinen. 

Kuntin poika, kuningas Horjumaton, puhalsi 
» Voittoon”; Epäjalo sekä Jumalainen puhalsi- 
vat ,,Suloääniseen” ja ,,Jalokivikukkaan”. 

Ja mahtavajousinen Nyrkinkuningas sekä 
Miehuullinen, tuo suuri vaunutaistelija, Roh- 
keavoima ja Hallitustaito sekä Saatjaki, tuo 
voittamaton ; 

samoin Puujalka poikineen sekä Oivallisen 
poika, tuo vahvastivarustettu, puhalsivat kai- 
kilta tahoilta eri torviinsa, oi maan Herra. 

Tämä hirvittävä meteli pani vapisemaan 
Sokeanvaltiaan poikien sydämet sekä täytti 
pauhinallaan taivaan ja maan. 

Mutta kun Paandunpoika, tuo, jonka kypä- 
rässä on apina, huomasi, kuinka Sokeanval- 
tiaan pojat olivat järjestyneet sekä ymmärsi, 
että nuolet ja keihäät pian singahtaisivat, 
silloin hän tarttui jouseensa 

ja puhui Aistienvoittajalle nämä sanat, oi 
Herra: 


Ardshuna sanoi: 


Oi Muuttumaton, ohjaa nyt vaununi molem- 
pien sotajoukkojen väliin, 
niin että minä saan katsella noita taistelun- 

haluisia, joiden kanssa minun tulee kamppailla 
tässä äskenpuhjenneessa sodassa, 

sekä nähdä nuo kaikki koollaolevat, jotka 
ovat valmiit taiston tuoksinassa tottelemaan 
tuota Sokeanvaltiaan pahatahtoista poikaa. 


Voitollinen haastoi: 


Oi Bhaarata, kuultuaan nämä Unenvaltiaan 
sanat Aistienvaltias ohjasi nuo mitä oival- 
lisimmat vaunut molempien sotajoukkojen 
väliin, 

sille kohdalle, missä Henkinentahto, Muoto 
sekä kaikki muut maailman valtiaat olivat ja 
sanoi: ,,Katso nyt, oi Paartha, kuinka nuo 
Kurujen joukot ovat kaikki koolla!” 

Ja seisoen siinä Paartha näki, miten paljon 
setiä ja isoisiä, opettajia, enoja, serkkuja, 
poikia ja pojanpoikia sekä tovereita, 

appeja sekä hyväntekijöitä oli koolla molem- 
missa sotajoukoissa; nähdessään kaikki nuo 
sukulaisensa siten järjestyneinä 

Kuntinpojan valtasi syvä sääli ja hän mur- 
heella virkkoi: 

Ardshuna sanoi: 


Oi Krishna, kun minä näen tuossa kaikki nuo 
sukulaiseni innokkaina taistelemaan, 

niin minun jäseneni pettävät, kieleni tarttuu 
kiinni kitalakeen, minun ruumiini vapisee, ja 
minun hiukseni karkaavat pystyyn; 

jousi kirpoaa kädestäni, ja koko minun pir- 
taani polttelee, minä horjun ja minun sieluni 
hämmentyy ; 

ja minä näen pahoja enteitä, oi Vesillänuk- 
kuja. Enkä minä odota mitään hyvää koitu- 
van siitä, että surmaan taistelussa omat suku- 
laiseni. 

Sillä en minä, oi Krishna, toivo voittoa, en 
kuninkaallista arvoa enkä nautintoja. Mitä on 
valtaistuin meille, oi Karjanomistaja, mitä 
nautinto tai mitä itse elämä? 

Nuo, joiden vuoksi me toivoisimme kunin- 
kuutta, iloja sekä nautintoja — katso, tuolla 
he seisovat valmiina taisteluun, välittämättä 
elämästä ja aarteista — 

niin opettajat, isät ja pojat kuin isoisät, 
enot, apet, pojanpojat, vävyt sekä muut suku- 
laiset. 

Ja vaikka minä itse kaatuisin, oi Peikon- 
voittaja, en minä sittenkään tahdo surmata 
heitä — en, vaikka saavuttaisin vallan kai- 
kissa kolmessa maailmassa, saatikka sitten 
maisen vallan vuoksi. 

Jos löisimme nuo Sokeanvaltiaan pojat, mikä 
ilo meillä siitä olisi, oi Joukkojenkukistaja ?? 
Surmatessamme nuo hurjat ainoastaan synti 
saisi vallan meissä. 

Ei meidän siis pidä surmata noita Sokean- 
valtiaan poikia, omia sukulaisiamme; sillä 
kuinka voisimmekaan todella iloita, jos sur- 
maisimme sukulaisemme? 

Niin, vaikka heidän älynsä, ahneuden pimit- 
tämänä, onkin kykenemätön huomaamaan, että 
on väärin hävittää joku perhe, että on rikos 
vihata ystäviään. 

Sano, oi Joukkojenkukistaja, eikö meidän 
tule kavahtaa sellaista syntiä, meidän, jotka 
ymmärrämme, kuinka paljon pahaa aiheutuu 
perheen häviöstä. 

Jokaisen tuhoutuvan perheen mukana häviää 


1 Oik. Madhunvoittaja; Madhu on eräs demoni. 


? Shrii Krishna taistelijana kukistaa pahan kaikki 
muodot. 

pyhä perhevelvollisuus' ikivanhoilta ajoilta; 
ja sen hävitessä laittomuus valtaa koko suvun. 

Laittomuuden vallitessa, oi Krishna, suvun 
naiset turmeltuvat; ja kun naiset turmeltuvat, 
syntyy kastien sekoitus. 

Tämä sekasorto syöksee helvettiin sekä 
suvun hävittäjät että itse suvun; esi-isät jou- 
tuvat unohduksiin, kun heiltä riistetään riisi- 
ja juomauhrit. 

Ja kun nuo suvun hävittäjät ovat väärine 
tekoineen aiheuttaneet kastien sekoituksen, 
silloin ikivanhat kastien tavat ja sukuperinteet 
lakkaavat. 

Oi Joukkojenkukistaja, meille on sanottu, 
että niiden olinpaikka on ainainen helvetti, 
joiden sukuvelvollisuus! on hävitetty. 

Oi onnetonta, me olemme tekemäisillämme 
suuren synnin! Vallan ja nautinnon himosta 
me pyrimme surmaamaan oman sukumme. 

Jospa Sokeanvaltiaan pojat kohotetuin asein 
surmaisivat minut tässä taistelussa ilman 
vastarintaa ja ilman suojaa, niin se olisi 
minulle onnellisinta. 








1 Dharma. 

Voitollinen haastoi: 


47 Kun Ardshuna taistelutanterella oli näin 
puhunut, hän heitti luotaan jousensa ja nuo- 
lensa ja vaipui vaununistuimelle surun mur- 


tamin sydämin. 
Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen ensimmäinen keskustelu, jonka nimi on 


ARDSHUNAN ALAKULOISUUS. 

Voitollinen haastoi: 


Nyt Peikonvoittaja puhui tuolle, jonka oli 
vallannut sääli ja jonka silmät olivat täynnä 
tuskan kyyneleitä, sanoen tuolle toivottomalle: 


Siunattu Herra sanoi: 


Oi Ardshuna, mistä sinuun on tullut tuo 
heikkous näin vaarallisessa taistelussa, tuo 
halpamainen,! häpeällinen pelkuruus, joka sul- 
kee sinulta taivaan?? 

Älä heittäydy heikoksi, oi Paartha, se ei 
sovi sinulle. Karkoita tuo halveksittava arka- 
mielisyys. Nouse, oi Vihollisenfuoska! 


Ardshuna sanoi: 


Kuinka minä, oi Peikonvoittaja, voin sur- 
mannuolin ahdistaa Henkistätahtoa ja Muotoa, 
jotka kumpikin ovat kunnianarvoisia? 


1 Sanatarkasti: ei-arjalainen. 
2 Sotilaan pelkuruus sulki häneltä taivaan. 

Parempi on täällä maailmassa syödä vaikka 
kerjurin leipää kuin surmata nuo mitä ylevim- 
mät opettajat. Jos surmaisin nuo hyväntah- 
toiset opettajamme, niin söisin verentahraa- 
mia pitoruokia. 

Enkä tiedä liioin, kumpiko on parempi: 
meidän voittaa heidät, vai heidän voittaa mei- 
dät. Sillä kun olemme lyöneet heidät, nuo 
meitä vastaan nousseet Sokeanvaltiaan pojat, 
emmepä mekään välittäisi enää elämästä. 

Käsittämätön heikkous masentaa sydämeni; 
mieleni on epävarma velvollisuudestaan.* 
Minä kysyn sinulta: Mikä on paras? — Sano 
se minulle selkeästi ja suoraan. Katso, minä 
olen oppilaasi ; minä rukoilen, opeta minua! 

Sillä minä en ymmärrä, mikä poistaisi tämän 
tuskan, joka lamauttaa kaikki aistini, vaikka 
minä saavuttaisin verrattoman yksinvallan 
maailmassa ja vallan vielä jumalien yli. 


Voitollinen haastoi: 


Näin hän puhui, tuo vihollistensa voittaja, 
sanoen lopuksi Aistienvaltiaalle: , Minä en 
tahdo taistella!” ja vaikeni. 


1 Dharma. 

Silloin Aistienvaltias lausui hymyillen tuolle 
toivottomalle molempien sotajoukkojen välillä : 


Siunattu Herra sanoi: 


Sinä suret niitä, joita ei ole tarvis surra, 
vaikka puhut viisauden sanoja. Ei viisas 
sure eläviä eikä kuolleita. 

Totisesti, ei ollut aikaa, jolloin Minua ei olisi 
ollut eikä sinua eikä noita ihmisten valtiaita; 
eikä totisesti meistä yksikään lakkaa milloin- 
kaan olemasta tämän jälkeen. 

Niinkuin ruumiissa asuja kokee tuossa ruu- 
miissa lapsuuden, nuoruuden sekä vanhuuden, 
samoin hän muuttaa edelleen uuteen ruumii- 
seen ; lujamielinen ei sure sellaista. 

Oi Kuntinpoika, kosketukset aineen kanssa 
aiheuttavat kylmän ja kuuman, nautinnon ja 
kärsimyksen; ne pysymättöminä tulevat ja 
menevät. Kestä ne uljaasti, oi Bhaarata! 

Oi ihmisten päämies, sellainen ihminen on 
kelvollinen kuolemattomuuteen, jota tuollaiset 
seikat eivät vaivaa, vaan joka on tasapainoinen 


1 Sanoja, jotka kuulostavat viisailta, vaikka niistä 
puuttuu syvempi viisaus. 

niin tuskassa kuin nautinnossa sekä järkky- 
mätön. 

Epätodellinen ei ole olevaista; todellinen ei 
milloinkaan lakkaa olemasta; totuuden näistä 
molemmista ovat huomanneet ne, jotka näke- 
vät olevaisten tosi olemuksen. 

Tiedä, että häviämätön on Se, joka tunkee 
kaiken tämän lävitse. Eikä tuon Katoamat- 
toman häviötä voi mikään aikaan saada. 

Tiedetään, että tuon ikuisen, häviämättömän 
ja mittaamattoman Yhden ruumiit ovat rajal- 
liset. Sentähden taistele, oi Bhaarata! 

Tietämätön on tuo, joka pitää tätä ruu- 
miissa asujaa tappajana, ja samoin tuo, joka 
uskoo, että se voidaan tappaa. Ei hän tapa 
eikä tule tapetuksi. 

Ei hän ole syntynyt eikä hän kuole; ja 
oltuaan olemassa ei hän milloinkaan lakkaa 
olemasta. Hän on syntymätön, pysyväinen, 
ikuinen sekä ikiaikainen; ei häntä surmata, 
vaikka ruumis tapetaan. 

Ken hänet tuntee häviämättömäksi, pysy- 
väiseksi, syntymättömäksi, vähenemättömäksi, 
kuinka —sellainen ihminen voisi tappaa, oi 
Paartha, tai kuinka hän voisi tulla tapetuksi? 

Niinkuin ihminen hylkää kuluneet vaatteet 
ja ottaa ylleen uudet, niin myös ruumiissa 
asuja heittää kuluneet ruumiinsa ja astuu 
uusiin ruumiisiin. 

Ei ase häntä haavoita, ei tuli polta, ei vesi 
kastele eikä ilma haihduta olemattomiin. 

Haavoittumaton hän on, palamaton, ei hän 
liioin kastu eikä haihdu olemattomiin, sillä hän 
on ikuinen, kaikkiläpäisevä, horjumaton, liik- 
kumaton, ikiaikainen. 

Hän on ilmenemätön, käsittämätön, muuttu- 
maton; sentähden sinun ei pitäisi surra, kun 
tunnet hänet tällaiseksi. 

Ja vaikka ajattelisit, että hän lakkaamatta 
syntyy ja lakkaamatta kuolee, ei sinun sitten- 
kään tulisi murehtia, oi Vahva-aseinen. 

Sillä kuolema on varma syntyneelle ja syn- 
tyminen varma sille, joka on kuollut; sentäh- 
den sinun ei tulisi murehtia sitä, mikä on vält- 
tämätöntä. 

Alkutilassaan olevaiset ovat ilmenemättö- 
mät, keskitilassaan ne ilmestyvät, oi Bhaarata, 
ja lopussa ne jälleen tulevat ilmenemättömiksi. 
Mitä siinä on valittamista? 

Yksi pitää häntä ihmeellisenä ; toinen puhuu 

hänestä ihmeellisenä; kolmas kuulee hänestä 
ihmeellisenä; mutta vaikka on kuullut, ei 
kukaan todella ymmärrä. 

Oi Bhaarata, tämä jokaisen ruumiissa asuja 
on aina haavoittumaton; sentähden sinun ei 
pitäisi surra mitään olentoa. 

Sitäpaitsi ottaen huomioon oman velvolli- 
suutesi! sinun ei pitäisi vavista, sillä soti- 
laalle ei mikään ole tervetulleempi kuin tais- 
telu. 

Onnelliset ovat sotilaat, oi Paartha, kun he 
joutuvat sellaiseen taisteluun, joka tarjoutuu 
heille tavoittamatta niinkuin aukioleva taivaan 
ovi. 

Mutta sinä lankeat syntiin, ellet tahdo suo- 
rittaa loppuun tätä oikeutettua taistelua, vaan 
hylkäät velvollisuutesi ja kunniasi. 

Ihmiset tulevat puhumaan sinun ikuisesta 
häpeästäsi — ja arvokkaalle on kunniattomuus 
pahempi kuin kuolema. 

Nuo mahtavat? tuolla sotavaunuissaan luu- 
levat, että sinä pelkuruudesta pakenit taistelu- 
tanterelta ja tulevat halveksimaan sinua, jota 
ennen pitivät suuressa kunniassa. 


1 Dharma. ? Päälliköt. 

Sinun vihollisesi tulevat monin sopimatto- 
min sanoin herjaamaan sinun urhoollisuuttasi. 
Ja mikä voisikaan olla enemmän tuskallista? 

Jos tulet surmatuksi, saavutat taivaan; jos 
voitat, saat iloita elämästä maan päällä. Nouse 
siis, oi Kuntinpoika, ja päätä taistella! 

Vyöttäydy taisteluun pitäen samanarvoisina 
ilot ja surut, saavutukset ja menetykset, voitot 
ja tappiot; näin et lankea syntiin. 

Tämä sinulle annettu opetus on Saankhja- 
koulun! mukainen. Kuule nyt, mitä Jooga- 
koulu? opettaa; jos syvennyt sen opetuksiin, 
oi Paartha, niin sinä vapaudut toiminnan kah- 
leista. 

Siinä ei mikään ponnistus mene hukkaan 
eikä siinä ole rikosta. Jo hiukkanen tuota 
tietoa? poistaa suuren pelon. 

Oi sinä Kurujen ilo, päättäväinen viisaust 
tähtää ainoastaan yhtäälle. Mutta horjuvaisen 
ajatukset ovat monihaaraiset ja loputtomat. 

Tyhmä lavertelee kukkaiskieltä ja iloitsee 


1 Yksi intialaisen filosofian kuudesta järjestel- 
mästä, koskeva kehitystä. 

2 Toinen, mietiskelyä koskeva järjestelmä. 

3 Dharma. * Buddhi. 

Veedojen' kirjaimesta sekä sanoo: ,,Muuta ei 
ole kuin tämä.” 

Täynnä minuuden? pyyteitä, päämäärä- 
nään taivas nuo tarjoavat syntymää toimin- 
nan hedelmänä sekä määräävät monenmoisia 
menoja nautinnon ja mahtavuuden saavutta- 
miseksi. 

Jotka innokkaasti pitävät kiinni nautinnoista 
ja vallasta ja joiden mieli on tuollaisen ope- 
tuksen pauloissa, niille ei ole suotu tätä päät- 
täväistä järkeä, joka horjumatta on antautu- 
nut mietiskelyyn. 

Veedat puhuvat luonnon kolmesta ominai- 
suudesta. Ole sinä, oi Ardshuna, näiden 
kolmen ominaisuuden yläpuolella, vastakohtien 
tuolla puolen, aina horjumaton puhtaudessa, 
maallisesta omistuksesta piittaamaton, täynnä 
Itseä. 


1 Hindulaiset pyhät kirjat. 

2 Sellaiset, joiden omana itsenä on himo (kaama), 
ja jotka sentähden toimivat voittaakseen taivaan sekä 
syntyäkseen jälleen rikkauteen ja arvoasemaan. 

3 Gunat, energian kolme muotoa. Ne ovat Satva, 
rytmi, sopusointu, puhtaus; Radshas, liikunto, toiminta, 
himo; Tamas, hitaus, pimeys, tyhmyys. 

4 Satva. 

Valistuneelle brahmanalle* ovat kaikki Vee- 
dat yhtä hyödylliset, kuin on säiliö seudussa, 
joka kauttaaltaan on vettä tulvillaan. 

Huolehdi ainoastaan teosta, älä milloinkaan 
sen hedelmistä ; älköön työsi vaikuttimena olko 
hedelmä, mutta älä liioin antaudu toimetto- 
muuteen. 

Oi Aarteenvoittaja, suorita työsi yhteydessä 
jumalallisen? kanssa, vapaana kiintymyksestä 
sekä tyynimielisenä niin menestyksessä kuin 
vastoinkäymisessä: tätä tasapainoa sanotaan 
joogaksi. 

Paljon alempana totuuden tuntemisen? joo- 
gaa on toiminta, oi Aarteenvoittaja. Puhdas 
järki*t olkoon sinun pakopaikkasi; sääli on 
sellaisia, jotka toimivat hedelmän vuoksi. 

Puhtaaseen =järkeen*' yhtyneenä ihminen 
jättää täällä kaikki teot, niin hyvät kuin pahat. 
Riipu siis kiinni joogassa; jooga on taito toi- 
minnassa. 


1 Korkeimpaan, papilliseen ja opettajaluokkaan 
kuuluva. E 

2 Pysyen joogassa, yhteydessä. 

3 Yhtyminen Buddhiin, Itsen eli Aatmaan sisim- 
pään verhoon. 

4 Buddhi. 

Puhtaaseen järkeen yhtyneinä viisaat kiel- 
täytyvät toiminnan tuottamasta hedelmästä 
sekä vapautuneina syntymisen kahleista mene- 
vät autuuden asunnoille. 

Kun mielesi! irtautuu tästä harhan ver- 
kosta, silloin et välitä siitä, mitä on kuultu ja 
mitä tullaan kuulemaan. 

Kun mielesi, jonka pyhät kirjat vain häm- 
mensivät, pysyy liikkumattomana, totuuden 
katselemiseen kiintyneenä, silloin sinä saa- 
vutat joogan.? 


Ardshuna sanoi: 


Oi Vesillänukkuja, mistä tunnetaan sellai- 
nen, joka on vakaamielinen? sekä syvässä 
mietiskelyssä horjumaton? Kuinka tuo vakaa- 
mielinen puhuu, miten hän istuu, miten 
kävelee? 


Siunattu Herra sanoi: 


Oi Paartha, kun ihminen jättää kaikki sydä- 

1 Buddhi. 

2 Yhtyminen Aatmaahan, Itseen; jooga merkit- 
see sopusointua jumalallisen tahdon kanssa. ,Totuu- 
den katseleminen” on Samaadhi. 

3 Pradshnaa. 

mensä toiveet ja on Itsen kauttaItseen 
tyytyväinen, silloin häntä sanotaan vakaamie- 
liseksi. 

Jonka mieli' on kärsimyksissä levollinen ja 
välinpitämätön nautinnoissa, vapaa himosta, 
pelosta ja vihasta, häntä sanotaan vakaamieli- 
seksi viisaaksi.? 

Joka kaikin puolin on vapaa kiintymyksestä, 
käyköön hyvin tai huonosti; jolle mikään ei ole 
miellyttävää eikä vastenmielistä, hänen mie- 
lensä? on tasapainoinen. 

Ja kun hän vetää aistit pois aistimus- 
esineistä, niinkuin kilpikonna vetää sisään raa- 
jansa joka puolelta, silloin hänen mielensä on 
tasapainoinen. 

Pidättyväiseltä ruumiissa asujalta väistyvät 
itse aistimusesineet, vaan ei niiden viehätys. 
Mutta tuo viehätyskin katoaa, kun hän on 
nähnyt Korkeimman. 

Oi Kuntinpoika, viisaankin miehen aistit 


1 Manas. 

2 Muni — s.o. pyhimys eli askeetti; alkuperäisessä 
merkityksessä sellainen, joka on tehnyt vaikenemisen 
lupauksen. 


3 Pradshnaa. 

kiihoittuneessa tilassa tempaavat väkisin 
mukanaan hänen mielensä, vaikka hän kuinka 
ponnistaisi. 

Hillittyään ne kaikki hänen tulee istua sopu- 
sointuisena, Minä hänen korkeimpana pää- 
määränään ; sillä kun hän on hillinnyt aistinsa, 
on hänen mielensä" tasapainoinen. 

Aateskellessaan = aistimusesineitä ihminen 
tuntee kiintymystä niihin; kiintymyksestä 
syntyy himo, himosta viha. 

Vihasta johtuu mielen sekavuus; mielen 
sekavuudesta muistin häiriö; muistin häiriöstä 
järjen? turmeltuminen; ja kun järki on tur- 
meltunut, hän joutuu perikatoon. 

Mutta hillitty minä, jonka hallitsija on 
Itse, liikkuu aisteineen aistimusesineiden 
keskellä pitäen aistinsa vapaina niin mielty- 
myksestä kuin vastenmielisyydestä ja pääsee 
rauhaan. , 

Siinä rauhassa koittaa hänelle kaikkien kär- 
simysten sammuminen, sillä kenen tajunta? 


1 Manas. 

2? Buddhi, tässä erityisesti tarkoittaen totuuden 
eroittamista. 

3 Tshitta. 

on rauhallinen, hänen mielensä! saavuttaa 
pian tasapainon. 

Epäsointuisella ei ole henkistä näköä! eikä 
hän voi keskittyä ; ilman keskittymistä hänellä 
ei ole rauhaa. Ja kuinka rauhaton voisi olla 
onnellinen? 

Mille harhaavalle aistimukselle mieli? antau- 
tuneekin, tuo aistimus vie ymmärryksen? 
mukanaan, niinkuin tuulispää laineilla tempaa 
mukanaan laivan. 

Sentähden kenen aistit pysyvät täysin eril- 
lään aistimusesineistä, oi Mahtava-aseinen, 
hänen tajuntansa on tasapainoinen. 

Kun kaikilla muilla olennoilla on yö, on har- 
jaantuneella minällä valvomisen aika; ja kun 
muut olennot valvovat, silloin on yö viisaalla, 
joka näkee. 

Rauhan saavuttaa — ei sellainen, joka 
haluaa himoja, vaan sellainen, johon kaikki 
himot virtaavat niinkuin virrat juoksevat val- 


1 Buddhi. ? Manas. % Pradshnaa. 

4 Viisas on valveilla näkemään asioita, joiden 
aikana tavallinen ihminen nukkuu; ja viisaan katse on 
avoin totuuksille, jotka ovat tavallisen näkemyksen 
ulkopuolella, jotavastoin, vice versa, viisaalle on 
harhaa se, mikä muille on todellista. 

tamereen, joka täyttyy vedellä, mutta pysyy 
silti liikkumattomana. 

Joka vaeltaa kieltäytyen kaikista himoista, 
kiintymättä mihinkään, epäitsekkäänä ja omaa 
etuaan valvomatta, hän pääsee rauhaan. 

Oi Paartha, tämä on Ikuinen olotila. 
Joka sen on saavuttanut, hänelle ei ole enää 
eksytystä. Ja joka itse kuolemanhetkellä 
pysyy lujasti siinä kiinni, hän menee Ikui- 
sen Nirvaanaan. 

Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen toinen keskustelu, jonka nimi on 


SAANKHJAKOULUN JOOGA. 


HI 
Ardshuna sanoi: 


Oi Joukkojenkukistaja, jos Sinun mielestäsi 
tieto on arvokkaampi kuin toiminta, niin miksi 
siis pakoitat minut tähän kauheaan tehtävään, 
oi Vesillänukkuja? 

Noilla sekavilla sanoillasi Sinä vain häm- 
mennät minun mieleni.* Ilmoita siis minulle 
suoraan, mikä on se tie, jolla minä saavutan 
autuuden. 


Siunattu Herra sanoi: 


Kahdenlainen on tie täällä maailmassa, niin- 
kuin jo sanoin, oi sinä synnitön: toinen on 
saankhjojen tie, joogan saavuttaminen tiedon 
avulla; ja toinen on joogien tie, joogan saavut- 
taminen toiminnan avulla. 

Ihminen ei vapaudu teoista pidättymällä 


1 Manas. 

toiminnasta eikä hän pelkän kieltäymyksen 
kautta nouse täydellisyyteen. 

Ei kukaan edes hetkiseksi voi pysyä todella 
toimettomana, sillä auttamattomasti luonnon 
synnyttämät ominaisuudet pakoittavat hänet 
toimintaan. 

Ulkokullatuksi sanotaan tuota harhaanjou- 
tunutta miestä, joka istuu halliten toiminnan 
elimet, mutta hautoo mielessään! aistimus- 
esineitä. 

Mutta, oi Ardshuna, arvokas hallitsee aistit 
ymmärryksellään! sekä pitäen toiminnan eli- 
met vapaina kiintymyksestä harjoittaa joogaa 
toimimalla.? 

Täytä (velvollisuutesi, sillä toiminta on 
parempi kuin toimettomuus, ja jo oman ruu- 
miisikin ylläpitäminen olisi toimettomana ollen 
sinulle mahdotonta. 

Maailma on sidottu toimintaan, ellei sitä 
suoriteta uhrauksena; sentähden, oi Kuntin- 
poika, täytä tekosi vapaana kiintymyksestä. 

2? Manas. 

2? Karmajooga on fyysillisen voiman uhraaminen 
jumaluuden alttarille, s.o. toiminnan elinten käyttämi- 


nen yksinomaan palvelemisen voudattamalla Lakia ja 
velvollisuutta. 

Kun ilmennyksen Herra muinaisina aikoina 
vuodatti ihmiskunnan yhdessä uhrauksen 
kanssa, hän sanoi: ,,Tämän voimasta on teidän 
lisäännyttävä, olkoon tämä teidän toivojenne 
toteuttaja.! 

, Ravitkaa tällä jumalia ja ravitkoot jumalat 
teitä; näin raviten toisianne te tulette saavut- 
tamaan korkeimman hyvän. 

, Sillä uhrin ravitsemina jumalat suovat 
teille niitä nautintoja, joita kaipaatte” — 
Varas on todella se, joka nauttii, mitä jumalat 
antavat eikä anna heille mitään puolestaan. 

Oikeamielinen syö uhrin tähteitä ja on vapaa 
kaikista synneistä; mutta jumalaton, joka val- 
mistaa ruokaa vain itseään varten, syö toti- 
sesti syntiä. 

Ravinnosta syntyvät luontokappaleet ; sateen 
vaikutuksesta aiheutuu ravinto; sade johtuu 
uhrista; uhri seuraa toiminnasta. 

Tiedä, että toiminta kasvaa Brahmasta, ja 
Brahma saa alkunsa Häviämättömästä. Sen- 
tähden Ikuinen, kaikkiläpäisevä, on aina 
läsnä uhrissa. 


1 Kaamadhuk, Indran lehmä, josta jokainen saat- 
toi lypsää, mitä halusi: siis halujen täyttäjä. 

Oi Paartha, suotta elää sellainen, joka 
maan päällä ei seuraa näin vierivää pyörää, 
vaan on elämässään syntinen sekä iloitsee 
aisteista. 

Mutta — sellainen ihminen, jonka ilo on 
Itsessä ja joka on Itsessä täysin tyyty- 
väinen, hänellä ei ole enää mitään tehtä- 
vää. 

Hänellä ei ole minkäänlaista harrastusta 
tämän maailman asioihin, ei niihin, joita toi- 
mitetaan eikä niihin, jotka jätetään toimitta- 
matta, eikä mikään hänen päämääränsä riipu 
ainoastakaan olennosta. 

Sentähden tee aina velvollisuutesi ilman 
kiintymystä, sillä toimiessaan ilman kiinty- 
mystä ihminen saavuttaa Korkeimman. 

Dshanaka ja muut saavuttivat todella täy- 
dellisyyden toiminnan kautta. Siis sinun tulisi 
työskennellä ajatellen myös maailman parasta. 

Mitä hyvänsä suuri ihminen tekee, sitä 
myös toiset tekevät. Kansa seuraa lippua, 
jonka hän on pystyttänyt. 

Oi Paartha, kolmessa maailmassa ei ole 
mitään, jota Minun tulisi tehdä, eikä mitään 

ei-saavutettua, jota Minun pitäisi saavuttaa. 
Ja kuitenkin Minä otan osaa toimintaan. 

Sillä ellen Minä alinomaa, uupumatta ottaisi 
osaa toimintaan, niin ihmiset kaikkialla seu- 
raisivat Minun tietäni, oi Paartha. 

Ellen Minä alati toimisi, niin nämä maailmat 
luhistuisivat; Minä saisin aikaan kastien 
sekaannuksen ja Minä hävittäisin noita olen- 
toja. 

Oi Bhaarata, niinkuin tietämättömät toimi- 
vat kiintyneinä tekoihin, samoin tulisi viisaan 
toimia ilman kiintymystä, toivoen ainoastaan 
maailman parasta. 

Älköön viisas hämmentäkö tuon tietämättö- 
män ajatuksia, joka on kiintynyt toimintaan; 
vaan saattakoon hän kaiken toiminnan viehät- 
täväksi toimien sopusoinnussa Minun kans- 
sani. 

Kaiken työn suorittavat yksin luonnon omi- 
naisuudet.!) Itsekkyyden sokaisema minä ajat- 
telee: ,Minä olen tekijä.”? 

Mutta joka tuntee perusteellisesti ominai- 
suuksien ja niiden toimintojen eroitukset, oi 


1 Gunat. 2? Ahankaara, eristynyt ,minä olen”. 

Vahva-aseinen, ja tietää, että ,ominaisuudet 
liikkuvat ominaisuuksien keskellä”, hän ei 
riipu niissä kiinni. 

Ominaisuuksien toimintoihin kiintyvät ne, 
joita nuo luonnon ominaisuudet eksyttävät. 
Täydellisen tiedon saavuttanut älköön saattako 
hämmennykseen tyhmää, jonka tieto on epä- 
täydellinen. 

Järjen kuumeesta parantuneena ryhdy tais- 
teluun, vapaana toivosta sekä itsekkyydestä ja 
uhraa kaikki tekosi Minulle antaen ajatustesi 
levätä korkeimmassa Itsessä. 

Joka pysyy alati tässä Minun opetuksessani 
ja on täynnä uskoa ja vilpittömyyttä, hän on 
vapaa myös toiminnan kahleista. 

Mutta tiedä, että häviöön ovat tuomitut nuo 
välinpitämättömät, jotka moittivat Minun ope- 
tustani sitä noudattamatta, nuo tunnottomat, 
kaikesta tiedosta eksyneet. 

Myös tietävä mies käyttäytyy oman luon- 
tonsa mukaisesti; kaikki olennot seuraavat 
luontoaan. Mitä hyödyttää pidättyminen? 

Mieltymys ja vastenmielisyys aistimusesi- 


1 Ominaisuuksia eli Gunoja ovat sekä aistit että 
aistimusesineet, joiden keskellä aistit liikkuvat. 

neisiin asuvat aisteissa; älköön kenkään jou- 
tuko noiden kahden valtaan; ne ovat estäjiä 
tiellä. 

Parempi oman velvollisuutensa! täyttämi- 
nen vaikkapa tyystin vailla ansioita kuin toi- 
sen velvollisuuden hyvinkin suorittaminen. 
Parempi kuolla oman velvollisuutensa täyttä- 
misessä ; toisen velvollisuus on täynnä vaaroja. 


Ardshuna sanoi: 


Oi Krishna, mikä siis saattaa ihmisen teke- 
mään syntiä vastoin hänen tahtoaan, ikään- 
kuin väkivallan pakoittamana? 


Siunattu Herra sanoi: 


Se on himo, viha, joka syntyy liikunnan 
ominaisuudesta; tiedä, että tuo kaikkikulut- 
tava, kaikkiturmeleva on meidän vihollisemme 
täällä maan päällä. 

Niinkuin savu ympäröi tulta sekä kuvasti- 
men pintaa pöly, ja niinkuin kohtuneste piirit- 
tää sikiön, samoin tämä maailmankaikkeus on 
himon ympäröimä. 





1 Dharma. 
2 Radshas. 

Himon muodossa, joka on kyllästymätön 
niinkuin tuli, tuo viisaan ainainen vihollinen 
saartaa viisautta. 

Sanotaan, että aistit, mieli! ja järki? ovat 
sen asuinsijoina; verhoten näillä viisauden 
himo hämmentää ruumiissa asujan. 

Sentähden, oi parhain Bhaaratoista, hallitse 
ensin aistisi ja tapa tuo synnin olemus, joka 
hävittää viisauden ja tiedon. 

Aistit ovat valtavat, sanotaan; mutta 
mieli' on suurempi kuin aistit; ja järki? on 
suurempi kuin mieli; mutta Hän on järkeäkin 
mahtavampi. 

Näin siis ymmärtäen, että Hän on suurempi 
kuin järki sekä halliten itsesi Itsen avulla, 
oi Vahva-aseinen, lyö tuo himon muodossa 
asuva vihollisesi, joka on niin vaikeasti voitet- 
tavissa. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen kolmas keskustelu, jonka nimi on 


TOIMINNAN JOOGA. 


1 Manas. ? Buddhi. 3 Korkein. 


IV 


Siunattu Herra sanoi: 


Tämän häviämättömän joogan Minä ilmoitin 
Vivasvaanille; Vivasvaan opetti sen Manulle; 
Manu kertoi sen Ikshvaakulle. 

Ja niin edelleen polvesta polveen sen tunsi- 
vat Tietäjäkuninkaat. Mutta tämä jooga aikaa- 
myöten turmeltui maailmassa, oi Vihollisen- 
ruoska. 

Ja saman, muinaisen joogan Minä olen nyt 
selittänyt sinulle, sillä sinä olet antautunut 
Minulle ja olet Minun ystäväni. Se on korkein 
Salaisuus. 


Ardshuna sanoi: 


Mutta Sinä synnyit myöhemmin kuin Vivas- 
vaan. Kuinka siis voin ymmärtää, että Sinä 
ilmoitit sen ensin? 


Siunattu Herra sanoi: 


Oi Ardshuna, Minä olen jättänyt taakseni 

monta syntymää ja samoin sinä. Minä tunnen 
ne kaikki; mutta sinä et tunne entisiä elä- 
miäsi, oi Vihollisenruoska. 

Vaikka Minä olen syntymätön, häviämätön 
Itse, kaikkien olentojen Herra ja valvon koko 
luontoa, joka on Minun oma luontoni, niin Minä 
kuitenkin synnyn oman voimani' kautta. 

Oi Bhaarata, milloin hyvänsä vanhurskaus 
on lamassa ja pahuus saanut ylivallan, silloin 
Minä itse aina ilmestyn; 

hyvien suojaksi ja pahojen häviöksi, jotta 
oikeus olisi jälleen palautettu, Minä synnyn 
ajasta aikaan. 

Joka näin tuntee Minun jumalallisen syn- 
tyni ja toimintani perusteellisesti, jätettyään 
ruumiinsa hän ei tule enää syntymään, vaan 
tulee Minun luokseni, oi Ardshuna. 

Vapautuneena himosta, pelosta ja vihasta, 
täynnä Minua, Minuun turvaten, viisauden 
tulessa puhdistuneena moni on yhtynyt Minun 
olemukseeni. 

1 Maajaan kautta, joka on muotoja synnyttävä 
ajatuksen voima; muodot ovat ohimeneviä ja siis epä- 
todellisia verrattuina Ikuiseen Todellisuuteen; sentäh- 


den Maajaa on ymmärrettävä harhansynnyttämisen 
kykynä. 

Oi Paartha, kuinka hyvänsä ihmiset lähes- 
tynevät Minua, siten Minä otan heidät vas- 
taan; miltä tieltä he tullevatkin, se on myös 
Minun tieni. 

Jotka kaipaavat menestystä toiminnassa 
täällä maan päällä, he palvovat Loistavia 
Jumalia, sillä lyhyessä ajassa, totisesti, menes- 
tys johtuu toiminnasta täällä ihmisten maail- 
massa. 

Minä vuodatin ulos neljä kastia jakamalla 
eri tavoin ominaisuuksia ja tehtäviä. Tiedä, 
että Minä — vaikka itsessäni toimimaton sekä 
tyhjentymätön — olen niiden alkuunpanija. 

Teot eivät vaikuta Minuun enkä Minä 
himoitse toiminnan hedelmää. Joka tuntee 
Minut sellaisena, hän ei ole tekojensa kah- 
leissa. 

Tämän tunsivat esi-isämme ja täyttivät aina 
tehtävänsä etsien vapahdusta. Toimi siis sinä- 
kin, niinkuin esi-isämme toimivat muinoin. 

, Mitä on toiminta, mitä toimettomuus?” 
Siinä viisaatkin hämmentyvät. Sentähden Minä 
selitän sinulle sellaisen toiminnan, jonka tun- 
teminen pelastaa sinut kaikesta pahasta. 

On välttämätöntä eroittaa, mikä on toimin- 
taa, mikä luvatonta tointa ja mikä toimetto- 
muutta. Salaperäinen on toiminnan tie. 

Joka näkee toiminnassa toimettomuuden ja 
toimettomuudessa toiminnan, hän on viisas 
ihmisten joukossa, hän on sopusointuinen, 
vaikka täyttääkin kaiken toiminnan. 

Jonka kaikki työt ovat vapaat himon muo- 
vailusta ja jonka teot ovat palaneet viisauden 
tulessa, sellaista viisaat sanovat Tietäjäksi. 

Vapaana kiintymyksestä työn hedelmään ja 
aina tyytyväisenä, etsimättä turvaa mistään 
hän ei tee mitään, vaikka hän suorittaa tekoja. 

Koska hän ei toivo mitään, vaan hallitsee 
sielunsa ja minänsä ja on jättänyt kaiken 
ahneuden toimien ainoastaan ruumiillaan, niin 
hän ei tee syntiä. 

Hän on alati tyytyväinen siihen, minkä saa- 
vuttaa ilman ponnistusta, hän on vapaa vasta- 
kohtien ristiriidasta, vailla kateutta sekä tasa- 
painoisena niin menestyksessä kuin tappiossa, 
joten hän ei ole sidottu, vaikka hän toimii. 

Jonka kiintymys on kuollut ja joka on sopu- 
sointuinen kiinnittäen ajatuksensa viisauteen 

sekä suorittaen työnsä uhrina — häneltä 
kaikki toiminta hiljalleen häviää. 

Ikuinen uhraa Ikuisen tulessa Ikuisen uhri- 
lahjan, Ikuisen puhdistetun uhrivoin; totisesti 
Ikuiseen menee sellainen, joka työssään mie- 
tiskelee yksistään Ikuista.! 

Toiset joogit uhraavat uhrinsa Loistaville 
Jumalille; toiset taas uhraavat ainoastaan 
siten, että vuodattavat uhrinsa Ikuisen tuleen. 

Toiset vuodattavat uhrina kieltäymyksen 
tuleen kuulonsa ja muut aistinsa; toiset taas 
vuodattavat uhrina aistien tuleen äänen sekä 
muut aistimusesineet. 

Toiset vuodattavat uhrina kaikki aistien 
toiminnat sekä elonilmaukset viisauden sytyt- 
tämään ykseyden tuleen, joka on saavutettu 
itsehallinnan avulla. 

Ja toiset uhraavat milloin rikkauden ja kiel- 
täymyksen, milloin joogan, äänettömän tutki- 
misen ja viisauden — nuo keskittyneet ja 
lupauksissaan vahvat sielut. 


1 Joka näkee Ikuisen katoavaisten muotojen takana, 
hän menee Ikuiseen; muut pysyvät sidottuina muoto- 
jen maailmaan. 

Ja vielä toiset vuodattavat uhrina uloshen- 
gityksensä sisäänvedettyyn hengitykseen ja 
sisäänvedetyn = uloshengitykseen, joten he 
pidättävät itse ulos- ja sisäänmenevän hengi- 
tyksen virran ja ovat täysin vaipuneina hengi- 
tyksen hillintään.! 

Eräät, säännölliset ravinnossa, vuodattavat 
uhrina elonvirtansa elonvirtoihin. Kaikki nuo 
ovat uhrintuntijoita ja ovat uhraamalla hävit- 
täneet syntinsä. ; 

Jotka elävät eloa-antavista uhrijäännök- 
sistä, he menevät muuttumattomaan Ikuiseen. 
Tämä maailma ei ole niitä varten, jotka eivät 
uhraa, — vielä vähemmän toinen maailma, oi 
parhain Kuruista. 

Monia erilaisia uhreja tarjotaan siis Ikui- 
selle. Tiedä, että ne kaikki johtuvat toimin- 
nasta ja kun sen tiedät, niin sinä olet vapaa. 

Parempi kuin minkään ulkonaisen uhraami- 
nen on viisauden uhri, oi Vihollisenruoska. 
Kaikki teot yhdessä huipentuvat viisaudessa, 
oi Paartha. 

Opi tämä oppilaanasemassa tutkimisen ja 
palvelemisen avulla. Viisaat, jotka näkevät 








1 Praanajaama. 

olevaisten tosi olemuksen, opettavat sinulle 
viisautta. 

Ja kun olet oppinut tuntemaan tämän, sinä 
et enää joudu noin hämmennyksiin, oi Paan- 
dunpoika, sillä tämän avulla sinä näet kaikki 
olennot ilman poikkeusta Itsessä ja siis 
Minussa. 

Ja vaikka sinä olisit syntisin kaikista synti- 
sistä, niin viisauden lautalla sinä kuljet yli 
synnin meren. 

Oi Ardshuna, niinkuin palava liekki polttaa 
poroksi puun, niin viisauden tuli muuttaa tuh- 
kaksi kaikki teot. 

Tässä maailmassa ei totisesti mikään puh- 
distuskeino vedä vertoja viisaudelle. Joka on 
täydellinen joogassa, hän oikealla ajalla löytää 
viisauden Itsessä. 

Joka on täynnä uskoa, se ihminen saavuttaa 
viisauden, ja myöskin sellainen, joka hallitsee 
kaikki aistinsa; ja kun hän on saavuttanut 
viisauden, silloin hän nopeasti menee korkeim- 
paan Rauhaan. 

Mutta vailla uskoa oleva, tietämätön ja epäi- 
levä minä menee häviöön; ei tässä eikä toisessa 
maailmassa ole onnea epäuskoisella minällä. 

41 Joka on kieltänyt kaikki teot joogan avulla 
ja viisauden avulla hävittänyt kaiken epäilyk- 
sen sekä on Itsen hallitsema — häntä eivät 
sido teot, oi Aarteenvoittaja. 

42 Siis viisauden miekalla, joka tuntee Itsen, 
halkaise tuo tietämättömyyden synnyttämä 
epäilys sydämessäsi ja ollos luja joogassa. 
Nouse, oi Bhaarata! 

Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen neljäs keskustelu, jonka nimi on 


VIISAUDEN JOOGA. 

Ardshuna sanoi: 


Sinä ylistät toiminnasta pidättymistä, oi 
Krishna, mutta myös joogan harjoittamista. 
Kumpi noista kahdesta on parempi? Sano se 
minulle lopullisesti. 


Siunattu Herra sanoi: 


Molemmat, sekä pidättyminen että joogan 
harjoittaminen toiminnassa, vievät korkeim- 
paan autuuteen; näistä kahdesta toiminnan 
jooga on totisesti parempi kuin toiminnasta 
pidättyminen. 

Se on ainainen itsensäkieltäjä, joka ei vihaa 
eikä himoitse; vapaana vastakohdista hän hel- 
posti, oi Vahva-aseinen, vapautuu kahleistansa. 

Ei viisaat, vaan lapset puhuvat Saankh- 
jasta* ja Joogasta kuin eri asioista; joka 


1 Katso muist. siv. 28. 

todellisesti saavuttaa jommankumman, hän 
saa molempien hedelmät. 

Tilan, jonka saankhjat voittavat, sen myös 
joogit saavuttavat. Joka näkee, hän näkee, 
että Saankhja ja Jooga ovat yhtä. 

Mutta, oi Vahva-aseinen, on vaikea saavut- 
taa kieltäytymistä ilman joogaa; Muni, sopu- 
sointuinen joogan noudattaja, rientää kiireellä 
Ikuiseen. 

Joka on joogan soinnuttama, itsensä puh- 
distanut, Itsen hallitsema, aistien alistaja ja 
jonka Itse on kaikkien olentojen Itse, 
häntä ei liikuta, vaikka hän toimii. 

, Minä en tee mitään”, tulee sopusointuisen 
ajatella, joka tuntee olevaisten tosiolemuksen, 
silloin kun hän näkee, kuulee, haistaa, kosket- 
taa, syö, liikkuu, nukkuu ja hengittää. 

Ja kun hän puhuu, antaa, ottaa, avaa sekä 
sulkee silmänsä, hän toteaa: ,,Aistit liikkuvat 
aistimusesineiden keskellä.” 

Niinkuin lootuskukan lehteä eivät tahraa 
vedet, niin ei liioin synti saastuta sellaista, 
joka toimiessaan suorittaa kaikki tekonsa 
Ikuisessa sekä luopuu kaikesta kiinty- 
myksestä. 

Joogit ovat hyljänneet kiintymyksen ja toi- 
mivat ainoastaan ruumiin välityksellä, järjen! 
ja viisauden? avulla, vieläpä aistienkin avulla 
minän puhdistamiseksi. 

Sopusointuinen, hyljättyään toiminnan hedel- 
män, saapuu ikuiseen rauhaan; mutta himon 
ahdistama, hedelmään kiintynyt, epäsointui- 
nen on sidottu. 

Ylhäinen ruumiissa asuja kieltäytyy mieles- 
sään kaikista teoista sekä viihtyy rauhallisena 
yhdeksänporttisessa kaupungissa; hän ei 
toimi eikä aiheuta toimintaa. 

Maailman Herra ei aiheuta toiminnan eikä 
tekojen aatetta, ei liioin toiminnan eikä sen 
hedelmän yhdistelmää; ja kuitenkin maailma 
ilmenee. 

Herra ei hyväksy kenenkään pahoja tekoja 
eikä hyviä tekoja. Viisaus on tyhmyyden 
ympäröimä, ja sentähden kuolevaiset eksyvät. 

Totisesti kenessä korkein viisaus on hävit- 
tänyt tyhmyyden, hänessä viisaus loistaen 
auringon lailla paljastaa Korkeimman. 

1 Manas. 

2 Buddhi. 

3 Ruumista usein kutsutaan Ikuisen kaupun- 
giksi. 

Sitä ajatellen», Siihen vaipuneena, 
Siinä pysyen, Sille yksinomaan antautu- 
neena hän menee sinne, mistä ei palata, sillä 
viisaus on karkoittanut hänen syntinsä. 

Viisas katselee samoin silmin brahmanaa, 
jota oppineisuus sekä nöyryys kaunistavat, 
kuin lehmää, elefanttia, koiraa tai hylkiötä. 

Kenen mieli! säilyy rauhallisena, hän voit- 
taa kaikki vaikeudet myös täällä maan päällä. 
Ikuinen on turmeltumaton ja rauhallinen ; 
sentähden hän pysyy Ikuisessa. 

Ikuisen tuntija, jonka järki' on vakaa, 
hämmentymätön ja jonka perustus on Ikui- 
sessa, ei iloitse mieluisesta saavutuksesta 
eikä sure sellaista saavutusta, joka on vasten- 
mielinen. 

Katoamatonta autuutta nauttii sellainen, 
jonka minää ei häiritse ulkoiset kosketukset, 
vaan joka iloitsee Itsestä ja on saattanut 
minänsä sopusointuun Ikuisen kanssa. 

Oi Kuntinpoika, nautinnot, jotka syntyvät 
kosketuksesta, ovat totisesti kärsimyksen koh- 
tuja, sillä niillä on sekä alkunsa että loppunsa; 


viisaan ilo älköön olko niissä. 


1 Manas. 

Sopusointuinen, onnellinen on ihminen, joka 
täällä maan päällä, ennenkuin on vapaa ruu- 
miistaan, kykenee kestämään sen voiman, joka 
syntyy mieliteosta ja himosta. 

Joka on sisäisesti onnellinen, sisäisesti iloi- 
nen, sisäisesti valistunut, sellainen joogi tulee 
Ikuiseksi ja menee Ikuisen rauhaan." 

Rishit, joiden synnit ovat hävinneet, joiden 
kaksinaisuus on poistunut, joiden minä on 
hillitty ja jotka harrastavat kaikkien olentojen 
parasta, saavuttavat Ikuisen rauhan. 

Ikuisen rauha' on lähellä niitä, jotka 
tuntevat itsensä, pysyvät erillään himoista ja 
haluista, alistavat luontonsa sekä hillitsevät 
ajatuksensa. 

Kun viisas on poistanut ulkonaiset koske- 
tukset sekä kohdistanut. katseensa silmäkul- 
mien väliin ; kun hän on tasoittanut sieraimien 
kautta kulkevan ulos- ja sisäänhengityksen; 

kun hän pysyväisesti pitää hallittuina aistit, 
mielen? ja järjen? ja ainoastaan vapautusta 
ikävöiden on ainiaaksi heittänyt mieliteon, 
pelon sekä himon, silloin hän totisesti on 
vapautunut. 


5 Nirvaana. 2 Manas. 3 Buddhi. 

Kun hän on oppinut tuntemaan, että Minä 
iloitsen niin uhrauksesta kuin kieltäytymi- 
sestä, että Minä olen maailmoiden mahtava 
Hallitsija sekä kaikkien olentojen Rakastaja, 
silloin hän menee Rauhaan. 


Näin päättyy Bhagavad Giitaan kunniakkaissa. 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen viides keskustelu, jonka nimi on 


KIELTÄYMYKSEN JA TOIMINNAN 
JOOGA. 


VI 


Siunattu Herra sanoi: 


Joka suorittaa velvollisuudesta johtuvat 
työt riippumatta toiminnan hedelmästä, hän 
on itsensäkieltäjä hän on joogi; vaan ei 
sellainen, joka ei käytä tulta eikä ulkonaisia 
menoja. 

Oi Paandunpoika, tiedä, että kieltäymys on 
joogaa; eikä joogiksi pääse kukaan, ellei hän 
kieltäydy mielikuvia luovasta tahdosta. 

Viisaalle, joka etsii joogaa, on toiminta kei- 
nona; samalle viisaalle, sitten kun hän on joo- 
gassa täydellinen, on keinona levollisuus. 

Kun ihminen ei tunne kiintymystä ais- 
timusesineisiin eikä tekoihin, ja kun hän on 
kieltänyt mielekuvia luovan tahdon, silloin 





1 Askeetti, sanjaasi, ei sytytä uhritulta eikä suorita 
uhreja tai muita menoja; mutta todelliseksi askeetiksi 
ei tulla ainoastaan näitä välttämällä, ilman oikeata 
kieltäymystä. 

sanotaan hänen saavuttaneen täydellisyyden 
joogassa. 

Koroittakoon hän minänsä Itsen avulla 
antamatta sen masentua, sillä I t s e on todella 
minän ystävä; — mutta Itse on myös minän 
vihollinen. 

Kenessä Itse on voittanut minän, hänessä 
varmasti Itse on minän ystävä; — mutta 
joka ei ole alistanut minäänsä, hänelle It s e 
tulee vihamieliseksi kuin vihollinen. 

Jota Itse hallitsee, hänen korkeampi 
Minänsä on yhtäläinen kylmyydessä ja kuu- 
muudessa, nautinnossa ja tuskassa, kunniassa 
ja häpeässä. 

Horjumaton joogi on alistanut aistinsa, hän 
iloitsee viisaudesta ja tiedoista sekä samoin 
silmin katselee kiveä, kultaa ja multakokka- 
retta. Häntä sanotaan sopusointuiseksi. 

Katso! Korkealla on sellainen, joka yhtä 
puolueettomasti katselee rakastajia, ystäviä ja 
vihollisia, vieraita, tuntemattomia muukalaisia 
ja omia sukulaisia, vanhurskaita ja rikol- 
lisia. 

Lakkaamatta joogi harjoittakoon joogaa, 
pysyköön hän salaisessa piilopaikassa alistaen 

minänsä ja hilliten ajatuksensa, — vapaana 
toivosta ja ahneudesta. 

Puhtaassa paikassa hän istukoon alati rau- 
hallisena horjumattomalla istuimella, jonka 
hän itse on rakentanut — ei liian korkealle 
eikä liian alas — verasta, mustan metsäkauriin 
vuodasta sekä kusharuohosta, päällekkäin ase- 
tettuina. 

Siinä hän keskittäköön mielensä ja hillit- 
köön kaikki ajatuksensa ja aistinsa istuen näin 
horjumattomana sekä harjoittaen joogaa puh- 
distuakseen täydellisesti. 

Pitäköön hän ruumiinsa suorana, päänsä ja 
kaulansa hiljaa, liikkumatta, katse suunnat- 
tuna nenänpäähän, mitään huomaamatta. 

Olkoon minänsä rauhallinen ja peloton; 
lujana pyhässä lupauksessa, mieli hillittynä 
hän ajatelkoon Minua sekä sopusointuisena, 
ikävöiden odottakoon Minua. 

Oi, rauhaan menee joogi, joka näin lakkaa- 
matta on yhtyneenä Itseen; joka hallitsee 
mielensä, hän menee siihen korkeimpaan 
autuuteen, joka on Minussa. 

Totisesti joogaa ei saavuta ylensyömäri eikä 
liioin sellainen, joka liiaksi paastoaa; ei myös- 

kään tuo, joka nukkuu liian paljon, eikä tuo, 
joka liiaksi valvoo, oi Ardshuna. 

Mutta joogan, kaiken kärsimyksen hävittä- 
jän, voi saavuttaa ihminen, joka on kohtuul- 
linen niin syömisessä kuin huvituksissa sekä 
säännöllisesti nukkuu ja valvoo. 

Kun hänen ajatuksensa on hillitty sekä 
suunnattu Itseen, kun hän on vapaa kai- 
kesta kaipauksesta toivottaviin esineisiin, sil- 
loin sanotaan: ,,hän on sopusointuinen”. 

Joogia verrataan , liekkiin, joka tuulen suo- 
jassa ei vipaja”, kun hänen ajatuksensa on hil- 
litty ja kun hän on vaipunut Itseyden joo- 
gaan. 

Se on joogaa, kun joogan avulla mieli on 
tyyntynyt ja rauhoittunut ja kun Itsen 
kautta on nähnyt Itsen ja onItseen tyy- 
tyväinen; 

ja kun tuntee sen sanomattoman ilon, jonka 
sydän! kaukana aistinmaailmasta käsittää, on 
siinä löytänyt pysyväisen sijansa eikä tuosta 
Todellisuudesta koskaan luovu; 

kun sen on saavuttanut eikä enää ole mitään 
suurempaa saavuttamista, kun pysyy siinä 








1 Buddhi. 

lujana, niin että sydäntä ei edes raskas kärsi- 
mys saa horjumaan — 

niin se on joogaa, tuo vapautuminen kärsi- 
myksen kahleista. — Siihen joogaan tulee 
joogin kiintyä lujalla luottamuksella, salli- 
matta mielensä' milloinkaan masentua. 

Hyljätköön hän kaikki mielikuvituksen luo- 
mat himot ja halut ja hillitköön järkensä? 
avulla aistien liittolaiset kaikkialla ; 

näin saavuttakoon hän vähitellen rauhalli- 
suuden viisauden avulla, jota vakavuus hallit- 
see; kiinnittäköön hän mielensäItseen, ajat- 
telematta enää mitään muuta. 

Ja aina kun ajatus, tuo vallaton, häälyväi- 
nen, karkaa pois — tiukatkoon hän ohjaksia, 
hillitköön sen sekä saattakoon tottelemaan 
Itseä. 

Korkein ilo on sen joogin oma, jonka mieli? 
on täynnä rauhaa, himoluonto tyyntynyt, ja 
itse synnittömänä on yhtä luontoa Ikuisen 
kanssa. 

Kun joogi näin lakkaamatta soinnuttaa 


minänsä ja on luopunut kaikesta synnistä, 


1 Tshitta. 2? Manas. 

silloin hän nauttii rajatonta autuutta, sillä 
hänen on helppo yhtyäIkuisen kanssa. 

Joogan soinnuttama minä näkee Itsen 
asuvan kaikissa olioissa ja kaikkien olioiden 
Itsessä; hän näkee Yhden kaikkialla. 

Ja joka näkee Minut kaikkialla ja kaiken 
Minussa, hänestä Minä en koskaan luovu, eikä 
hän koskaan luovu Minusta. 

Kun hän pysyy ykseydessä ja kunnioittaa 
Minua kaikissa olennoissa, silloin tuo joogi — 
eläköön miten hyvänsä — elää Minussa. 

Ja täydellinen on joogi, joka Itsen kuvastuk- 
sena näkee samankaltaisuuden kaikessa, niin 
miellyttävässä kuin tuskaatuottavassa, oi 
Ardshuna! 


Ardshuna sanoi: 


Oi Peikonvoittaja, minä en näe tuossa joo- 
gassa, jonka Sinä sanot riippuvan mielen tasa- 
painosta, mitään varmaa perustusta, kun ottaa 
huomioon rauhattomuuden. 

Sillä totisesti, oi Krishna, mieli on levoton 
ja rauhaton. Se on mielestäni lannistumaton 
niinkuin tuuli, niin kiihkeä, voimakas ja vai- 
keasti ohjattavissa. 

Siunattu Herra sanoi: 


Epäilemättä, oi Vahva-aseinen, mieli on rau- 
haton sekä vaikeasti hillittävissä ; kuitenkin se 
voidaan hillitä alituisen harjoituksen sekä 
himottomuuden avulla. 

Vaikea on mielestäni hillitsemättömän minän 
saavuttaa joogaa; — muttaItsen hallitsema 
voi oikein ohjatun tarmon avulla saavuttaa 
joogan. 

Ardshuna sanoi: 

Mutta, oi Krishna, kuinka käy sellaisen hil- 
litsemättömän minän, jonka sielu on täynnä 
uskoa, kun hänen mielensä etääntyy joogasta, 
eikä hän saavuta täydellisyyttä? 

Joutuuko hän häviöön, luovuttuaan joogasta 
ja uskosta ja etsittyään turhaan Ikuista? 
Hajoaako hän kahtaalle niinkuin myrskyn 
repäisemä pilvi? 

Oi Krishna, minä rukoilen, poista minulta 
tämä epäily, sillä kukaan muu ei voi sitä 
poistaa! 


Siunattu Herra sanoi: 


Oi Paartha, totisesti sellainen sielu ei joudu 
häviöön, ei tässä eikä tulevassa elämässä; 

ei kulje turmion tietä kukaan, joka pyrkii van- 
hurskauteen, oi rakkaani. 

Tuo joogasta luopunut saapuu maailmoihin, 
missä puhtaat asuvat ja viettää siellä määrät- 
tömiä aikoja, kunnes hän syntyy jälleen puh- 
taaseen sekä siunattuun perheeseen. 

Hän saattaa myös syntyä viisaiden joogien 
perheeseen, mutta sellaista syntymää on vai- 
kea saavuttaa maan päällä. 

Ja niin hän saa takaisin edellisen ruumistuk- 
sensa saavutukset sekä jatkaa pyrkimystään 
täydellisyyttä kohti, oi Kurujen ilo! 

Tuo aikaisempi harjoitus tempaa hänet vas- 
tustamattomasti mukaansa; — niin, ken vain 
ikävöitsee joogaa, se riittää viemään hänet 
pyhiä kirjoja pitemmälle. 

Mutta jos joogi monen syntymän aikana 
ponnistelee uutterasti ja on puhdistunut kai- 
kista synneistä sekä tullut täydelliseksi, silloin 
hän saavuttaa korkeimman päämäärän. 

Suurempi askeettia, niin, suurempi viisasta- 
kin on joogi; joogi vie voiton myös toiminnan 
ihmisistä; rupea siis joogiksi, oi Ardshuna! 

Ja joka täynnä uskoa palvoo Minua sekä 
sisimmässä Itsessä pysyy Minussa, hän on 

mielestäni parhain joogeista ja on saavuttanut 
täyden sopusoinnun. 

Näin päättyy Bhagavad Giitaan kunniakkaissa 

Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen kuudes keskustelu, jonka nimi on 


ITSEHILLITSEMISEN JOOGA. 

Siunattu Herra sanoi: 


Kuule nyt, oi Paartha, kuinka sinä riippuen 
koko sydämelläsi kiinni Minussa ja täyttäen 
Joogan sekä taurvautuen Minuun ilman epäi- 
lystä tulet tuntemaan Minut mitä täydelli- 
simmin. 

Minä selitän sinulle tämän tiedon sekä vii- 
sauden täydellisesti, niin että sen kuultuasi 
sinulle ei jää enää mitään oppimista. 

Tuhansista ihmisistä tuskin yksi pyrkii täy- 
dellisyyteen ; menestyvistä pyrkijöistä tuskin 
yksi tuntee Minun tosiolemukseni. 

Maa, vesi, tuli, ilma, Mieli' ja Järki? sekä 
myös minuus, siinä Minun luontoni*t kah- 

deksankertaiset osat. 

1 Manas. ? Buddhi. 3 Ahankaara. 

4 Prakriti, aine, laajimmassa merkityksessä sisäl- 
täen kaiken ulottuvaisen. Seuraavan säkeistön ,,Kor- 


keampaa Prakritia” kutsutaan toisinaan ,,Daiviprakri- 
tiksi”, Logoksen valoksi. 

Tämä on alempi olemukseni. Opi nyt tunte- 
maan Minun korkeampi luontoni, elonaines, 
joka ylläpitää koko maailmankaikkeuden, oi 
Vahva-aseinen. 

Tiedä, että se on kaikkien olentojen kohtu. 
Minä olen lähde, josta koko maailmankaikkeus 
kumpuaa sekä myöskin se paikka, johon se 
häviää. 

Mikään ei ole Minua korkeampi, oi Aarteen- 
voittaja. Kaikki tämä on Minuun pujoitettu 
niinkuin helmet helminauhaan. 

Minä olen vetten suloisuus, oi Kuntinpoika, 
Minä olen loisto auringossa ja kuussa; Minä 
olen voimasana! pyhissä kirjoissa, ääni eet- 
terissä sekä miehuus miehissä. 

Minä olen maan puhdas tuoksu sekä loisto 
tulessa; Minä olen elämä kaikissa olennoissa 
sekä itsensäkieltäjien kieltäymys. 

Oi Paartha, tunne Minut kaikkien olentojen 
ikuisena siemenenä. Minä olen viisaan Vii- 
saus? sekä loisto kaikissa kappaleissa, jotka 
loistavat. 

Ja minä olen voima siinä väkevässä, joka on 


1 Aum. ? Veedoissa. 3 Buddhi. 

voittanut halut ja himot. Ja minä, oi Bhaara- 
tojen Herra, olen olennoissa halu, joka ei ole 
ristiriidassa velvollisuuden' kanssa. 

Tiedä, että Minusta lähtöisin ovat luonteet, 
jotka ovat joko sopusointuisia, toimivia tai 
hitaita? — en Minä niissä, vaan ne Minussa. 

Koko tämä maailma on noista kolmesta omi- 
naisuudesta johtuvien luonteenlaatujen eksyt- 
tämä, tuntematta Minua, joka häviämättö- 
mänä olen niiden yläpuolella. 

Vaikea on tunkeutua tämän Minun jumalal- 
lisen harhani läpi, jonka nuo ominaisuudet? 
ovat aiheuttaneet; tämän harhan läpäisevät 
ne, jotka tulevat Minun luokseni. 

Mutta Minun luokseni eivät pääse pahan- 
tekijät, eksyneet ja turmeltuneimmat ihmiset, 
sillä harha on hävittänyt heidän viisautensa, 
ja he ovat omaksuneet pahojen henkien luon- 
non. 

Oi Ardshuna, neljänlaatuisia on hurskaita, 
jotka palvelevat Minua: kärsiviä, tiedonjanoi- 
sia, itseensäkeskittyneitä ja viisaita. 


a Dharma. 


2 Ne, joissa on vallitsemassa joku kolmesta ominai- 
suudesta, Satva, Radshas, Tamas. 
3 Gunat. 

Näistä parhain on viisas: hän alati sopu- 
sointuisena kunnioittaa Yhtä; ja Minä olen yli 
kaiken rakas hänelle, ja hän on rakas Minulle. 

Jaloja ovat he kaikki; mutta, totisesti, viisas 
on Minulle sama kuin Minä itse: yhtyneenä 
Itseen hän on kiintynyt Minuun ja kulkee siten 
korkeinta tietä. 

Koska hän on täynnä viisautta, hän monien 
syntymien jälkeen saapuu Minun luokseni. 
» Vaasudeeva on kaikki!” sanoo hän, Mahaat- 
maa,' tuo harvinainen. 

Mutta muiden jumalien luo menevät nuo 
toiset, joiden viisaus on joutunut himojen val- 
taan; he turvautuvat monenlaisiin ulkonaisiin 
menoihin, kukin oman luonteensa mukaisesti. 

Ja joka uskossa ja antaumuksella koettaa 
palvella jotain noista olennoista, hänelle Minä 
totisesti annan hänen horjumattoman uskonsa. 

Tämän uskon saatuaan hän koettaa palvella 
omaa jumalaansa ja siltä hän myös saa, mitä 
pyytää, vaikka Minä itseasiassa olen noiden 
lahjojen todellinen jakaja. 

Kuitenkin hänen saavutuksensa on katoavai- 


nen; se kuuluu niille, joilla on vähän ymmär- 


1 Suuri Henki. 

rystä. Jumalien palvojat menevät jumalien 
luo; mutta Minulle antautuneet saapuvat 
Minun luokseni. 

Joilla ei ole viisautta! he ajattelevat 
minusta, ilmenemättömästä, että Minulla on 
ilmennys, sillä he eivät tunne Minun korkeinta 
luontoani, tuota katoamatonta, kaikkein ylhäi- 
sintä. 

Ja kun Minä olen verhoutunut omaan luo- 
misharhaani,? silloin eivät kaikki Minua näe. 
Tämä eksynyt maailma ei tunne Minua, synty- 
mätöntä sekä häviämätöntä. 

Minä tunnen kaikki olennot, menneet, nykyi- 
set ja tulevat, oi Ardshuna, mutta kukaan ei 
tunne Minua. 

Oi Vihollisenruoska, kaikki olennot ovat 
myötä- ja vastenmielisyydestä johtuvien vas- 
takohtien parien pettämät ja niin he kulkevat 
läpi maailman aivan eksyneinä. 

Mutta teoissaan puhtaat, joissa synti on 
kuollut, palvelevat Minua vapaina vastakoh- 
tien pettävistä pareista sekä pitävät uskolli- 
sesti lupauksensa. 


1 Buddhi. 2? Jooga-Maajaa, Joogan luova voima, 
sillä kaikki oliot ovat Yhden ajatusmuotoja. 

29 Vapauteen syntymästä ja kuolemasta pyr- 
kivät ne, joiden pakopaikka on Minussa; he 
tuntevat Ikuisen ja kaiken Itse-tiedon 
sekä kaiken toiminnan. 

30 Jotka tuntevat Minut tietona elementeistä, 
jumalista sekä uhrista, he, totisesti, mieles- 
sään sopusointuisina, tuntevat Minut myös 
kuolemansa hetkellä. 

Näin päättyy Bhagavad Giitaan kunniakikaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen seitsemäs keskustelu, jonka nimi on 


ARVOSTELEVAN TIEDON JOOGA. 


1 Nämä kuusi määritelmää ovat: Brahman, Adhi- 
aatmaa, Karma, Adhibhuuta, Adhidaiva, Adhijadshna. 

VIII 


Ardshuna sanoi: 

Mitä on Ikuinen, mitä Its e-tieto,? mitä 
toiminta, oi Ylhäinen Henki? Ja mitä tar- 
koitetaan tiedolla elementeistä,* sekä juma- 
lista ?5 

Oi Peikonvoittaja, mikä on tieto uhrista* 
tässä ruumiissa? Ja kuinkaItsen ohjaama 
kuolemansa hetkellä voi tuntea Sinut? 


Siunattu Herra sanoi: 


Häviämätön, korkein on itse Ikuinen; 
Hänen omaa luontoansa kutsutaan Itse- 
tiedoksi ;? toiminnaksi” kutsutaan sitä vuo- 
datusta, joka saa aikaan olentojen syntymisen. 

Tieto elementeistä*t koskee Minun katoa- 
vaista luontoani ja tieto jumalista? tarkoit- 
taa eloa-antavaa voimaa;* tieto uhrista* ker- 
— 1 Brahman. ? Adhiaatmaa. * Karma. * Adhibhuuta. 
5 Adhidaiva. $ Adhijadshna. 7 Karma. 


s Purushaa, miehistä luomisvoimaa. Korkein Pu- 
rusha on Jumalallinen Ihminen, ilmennyt Jumala. 

too Minusta ruumiissa olevana, oi parhain 
olennoista. 

Ja joka jättäessään ruumiinsa kuolee aja- 
tellen ainoastaan Minua eronsa hetkellä, hän 
yhtyy Minun olemukseeni: siitä ei epäilystä. 

Oi Kuntinpoika, kukin menee juuri sen olen- 
non luo, jota hän ajattelee jättäessään ruu- 
miinsa ja joka on hänen henkensä mukainen. 

Sentähden kaikkina aikoina ajattele ainoas- 
taan Minua ja taistele. Mieli' sekä sydän? 
Minuun — kiintyneinä sinä varmasti saavut 
Minun luokseni. 

Oi Paartha, ihminen saavuttaa korkeimman, 
jumalallisen hengen, kun hänen mielensä ei 
harhaile minnekään muualle ja kun hän ainai- 
sen harjoituksen kautta yhtämittaa mietiskel- 
len on viritetty sopusointuun. 

Joka ajattelee Ikiaikaista, Kaikkitietävää, 
Kaikenhallitsijaa, pientäkin pienempää, kaiken 
ylläpitäjää, joka on muodoltaan kuvaamaton 
ja joka loistaa pimeyden takaa niinkuin 
aurinko, 

hän erotessaan yhtyy tuohon korkeimpaan, 
jumalalliseen henkeen, kun hän horjumatto- 


1 Manas. ? Buddhi. 

min mielin, antautuneena hartauteen, joogan 
voimalla kokoaa elonhenkäyksensä keskukseen 
silmäkulmien välissä. 

Ja Minä tahdon lyhykäisesti selittää sinulle 
tuon tien, jota Veedojen tuntijat sanovat 
häviämättömäksi; sille astuvat itsensähillit- 
sijät sekä himosta vapautuneet, ja sitä ikävöi- 
mällä tehdään pidättyväisyyden pyhä lupaus. 

Se on vaipuminen joogaan, kaikki portit? sul- 
jettuina, mieli vangittuna sydämeen sekä elon- 
henkäys keskitettynä päähän. 

Näin täältä erkaneva jättäessään ruumiinsa 
kulkee korkeinta tietä ajatellen Minua sekä 
toistaen sanaa ,AUM!”, tuota yksitavuista 
Ikuista. 

Oi Paartha, Minut saavuttaa helposti tuo 
aina sopusointuinen joogi, joka lakkaamatta 
muistaa Minua, ajattelematta koskaan ketään 
muuta. 

Katso, nuo Suuret Henget tultuaan Minun 
luokseni eivät enää palaa takaisin syntymään, 
tähän tuskan ja katoavaisuuden tyyssijaan ; he 
ovat astuneet korkeimpaan autuuteen. 


1 Brahmatshaarja. 
2 Ruumiin portit — t.s. aistit. 

Kaikki maailmat, oi Ardshuna, aina Brah- 
maan maailmasta alkaen, tulevat sekä mene- 
vät; mutta syntymää ei enää koe sellainen, 
joka tulee Minun luokseni, oi Kuntinpoika. 

Päivän ja yön vaihtelun tuntevat ne,' jotka 
tuntevat Brahmaan päivän, tuon tuhat aika- 
kautta? pitkän sekä Brahmaan yön, tuon tuhat 
aikakautta kestävän. 

Päivän koittaessa ilmenemättömästä virtaa 
esiin kaikki ilmennyt; ja yön tullen taas kaikki 
katoaa samaan Siihen, jota kutsutaan ilmene- 
mättömäksi. 

Kaikki tämä olentojen paljous virtaa yhä 
uudestaan esiin sekä purkautuu jälleen yön 
tullessa: säännönmukaisesti, oi Paartha, se 
virtaa esiin päivän koittaessa. 

Silloin totisesti on olemassa tätä ilmenemä- 
töntä korkeammalla toinen ilmenemätön, ikui- 
nen, joka ei häviä, kun kaikki muut hukkuvat. 

Tuota ilmenemätöntä sanotaan ,Häviämät- 
tömäksi” ; sitä kutsutaan korkeimmaksi Tieksi. 
Ne eivät palaja, jotka sen saavuttavat. Se on 
Minun korkein asuntoni. 

Hänet, tuon korkeimman Hengen, oi Paartha, 


1 Mahaatmaat. ? Eri Juugat. 

voi horjumattoman hartauden avulla saavut- 
taa ainoastaan sellainen, jossa kaikki olennot 
asuvat ja joka käsittää kaiken Tämän? 

Oi Bhaaratojen päämies, nyt Minä selitän 
sinulle sekä ilmoitan sen ajan, jolloin joogi 
kuolee eikä enää palaa, sekä myös ajan, jolloin 
hän kuolee sekä palaa takaisin. 

Tulen, valon, päivän vallitessa, valoisan 
kuun, pohjoisen tien kuuden kuukauden 
aikana! — silloin kuollessaan Ikuisen tun- 
tija menee Ikuisen luo. 

Savun, yön vallitessa sekä pimeän kuun, poh- 
joisen tien? kuuden kuukauden aikana — 
silloin joogi saavuttaessaan kuunvalon* palaa 
takaisin. 

Maailman kautta kulkee kaksi tietä, valon 
sekä pimeyden ikuiset tiet; toista vaeltaa sel- 
lainen, joka ei palaa; toista tietä taas sellai- 
nen, joka palaa takaisin. 

Oi Paartha, tuntiessaan nuo molemmat tiet 
ei joogi voi hämmentyä. Sentähden, oi Ard- 
shuna, ollos kaikkina aikoina luja Joogassa. 


1 Tämä on vastakohtana Tuolle, kaiken alkuläh- 
teelle. 
2 Auringon. 3) Lunarisen 1. astraliruumiin. 

28 Ansiotöiden hedelmät, jotka Veedojen mu- 
kaan kuuluvat uhreihin, harjoituksiin sekä 
almujenantoon, nuo kaikki joogi ylittää tie- 
tonsa avulla sekä menee korkeimpaan, ikivan- 
haan asuntoon. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen kahdeksas keskustelu, jonka nimi on 


HÄVIÄMÄTTÖMÄN KORKEIMMAN 
IKUISEN JOOGA. 

Siunattu Herra sanoi: 


Sinulle, joka et herjaa, Minä totisesti ilmoi- 
tan tämän mitä syvimmän salaisuuden, viisau- 
den, johon yhtyy tieto; opittuasi sen tunte- 
maan sinä olet vapaa pahasta. 

Se on kuninkaallinen tieto, kuninkaallinen 
salaisuus, korkein puhtaus; se on sydämen 
viisaus, oikeamielinen, katoamaton, ja sitä on 
helppo noudattaa. 

Oi Vihollisenruoska, tämän kuoleman maail- 
man monille teille palaavat Minua saavutta- 
matta kaikki ne, jotka eivät usko tähän tie- 
toon.! 

Minä ilmenemättömässä olemuspuolessani 
läpäisen koko tämän maailman; kaikilla olen- 
noilla on juurensa Minussa, mutta Minä en ole 
juurtunut niihin. 


1 Dharma. 

Eikä niiden juuri ole Minussa; katso Minun 
ylhäistä Joogaani! Niiden synnyttävänä syynä 
on Minussa Itse, tuo olentojen ylläpitäjä, 
joka kuitenkaan ei ole juurtunut niihin. 

Niinkuin vapaasti liikkuva ilmameri pysyy 
eetterissä, samoin kaikki olennot lepäävät 
Minuun juurtuneina — niin se on. 

Maailmanaikakauden lopussa, oi Kuntin- 
poika, kaikki olennot palaavat Minun alempaan 
luontooni;? ja Minä vuodatan ne jälleen ilmi, 
kun uusi maailmanaikakausi koittaa. 

Kätkeytyneenä Luontoon, joka on Minun 
omani, Minä uudelleen ja uudelleen vuodatan 
ilmi kaiken tämän olentojen moninaisuuden, 
auttamattomasti, itse Luonnon? pakosta. 

Eikä kuitenkaan tämä työ sido Minua, oi 
Aarteenvoittaja, sillä Minä istun korkealla 
valtaistuimellani, irti kaikesta toiminnasta. 

Minun O alapuolellani Luonto ylivalvojana 
lähettää avaruuteen sekä liikkuvan että liikku- 
mattoman; tämän johdosta, oi Kuntinpoika, 
koko maailmankaikkeus vyöryy edelleen. 

Mutta hullut halveksivat Minua, kun Minä 


1 Akaasha. ? Prakriti. 


80 


12 


13 


14 


15 


16 


olen pukeutunut ihmishahmoon, sillä he eivät 
tunne Minun korkeinta luontoani, kaikkien 
olentojen Herraa. 

He ovat toivottomat, tyhjäntoimittajat, tun- 
teettomat, vailla viisautta sekä osalliset petol- 
lisesta, julmasta ja demonisesta luonnosta.' 

Mutta Suuret Henget, oi Paartha, osallisina 
Minun jumalallisesta luonnostani, kunnioitta- 
vat Minua horjumattomin mielin, sillä he tun- 
tevat Minut, kaikkien olentojen häviämättö- 
män lähteen. 

Aina ylistäen Minua, uupumattomina sekä 
lujina lupauksissaan, he kumartuvat maahan 
Minun edessäni sekä hartaasti palvovat Minua, 
alati sopusointuisina. 

Toiset taas kunnioittavat Minua Yhtenä ja 
Moninaisena, kaikkialla läsnäolevana, sekä 
uhraavat siten viisauden uhrin. 

Niin, Minä olen uhri ja Minä olen uhritoi- 
mitus, isiltä peritty uhraaminen; Minä olen 
palava yrtti ja Minä olen uhriloitsu ; Minä olen 

1 Prakriti. Tamasinen ominaisuus eli Prakritin 
pimeä puoli kuvaa noita olentoja, joista tässä on kysy- 
mys, nim. rakshasimaisia ja asuramaisia. Rakshasit 


olivat puoleksi inhimillisiä olentoja, julmia ja veren- 
janoisia; Asurat ovat Deevojen vastakohtia. 

myös uhriöljy ja Minä olen tuli; Minä olen 
polttouhri. 

Minä olen tämän maailmankaikkeuden Isä ja 
Äiti sekä Ylläpitäjä, Ikivaltias, Ainoa Pyhä ja 
Kunnioitettava; Minä olen Voimasana! sekä 
Rik, Saama ja Jadshur.? 

Minä olen Tie, Isäntä ja Herra; — Minä olen 
Todistaja, Pakopaikka, Suoja ja Rakastaja; 
Alku, Häviö ja Perustus; Aarreaitta sekä 
katoamaton Siemen. 

Minä lahjoitan lämmön, Minä lähetän sekä 
pidätän sateen; Minä olen kuolemattomuus 
sekä kuolema, oleminen ja olemattomuus; 
oi Ardshuna. 

Minulta anovat tietä taivaaseen ne, jotka 
tuntevat kolme Veedaa sekä synnistä puhdis- 
tuneina, Soomajuomaa nauttien, kunnioittavat 
Minua uhrilla; he nousevat jumalien Hallit- 
sijan pyhään maailmaan sekä ottavat osaa 
taivaassa jumalien ylhäisiin pitoihin. 

Näin he iloitsevat aikansa taivasmaailman 
avaruuksissa, kunnes heidän pyhyytensä on 

1 Pyhä sana Aum. ? Kolme Veedakirjaa. 


3 Sat ja Asat, vastakohtien viimeinen pari, jonka 
takana on vain Yksi. 

kuihtunut! ja niin he palaavat takaisin tänne 
kuoleman maailmaan. He ovat saavuttaneet 
katoavaisen harrastaessaan haluja sekä seura- 
tessaan kolmen Veedan suorittamia hyveitä. 

Mutta Minä tarjoan täydellisen turvapaikan 
niille, jotka palvelevat yksin Minua sekä aina 
sopusointuisina eivät ajattele mitään muuta. 

Ja Minua palvelevat myöskin ne, jotka vas- 
toin ikivanhaa sääntöä kunnioittavat muita 
Jumalia, mutta ovat täynnä uskoa, oi Kuntin- 
poika! 

He eivät tunne Minun sisintä olemustani ja 
siksi he lankeavat; sillä Minä totisesti iloitsen 
kaikista uhreista ja olen myös Herra. 

Jotka palvovat jumalia, menevät jumalien 
luo; jotka palvovat esi-isiä? menevät esi-isien 
luo; luonnonhenkien? luo menevät ne, jotka 
uhraavat luonnonhengille; mutta Minun palve- 
lijani tulevat Minun luokseni. 

Ja jos joku rakkaudella uhraa Minulle leh- 
den, kukan, hedelmän tai vettä, niin Minä otan 


1 Heidän hyvientöittensä hedelmä on loppunut, hei- 
dän palkkansa kulutettu. 
2 Pitrejä. 3 Elementtaleja. 

vastaan tuon pyrkijän uhrin, sillä se on 
uhrattu rakkaudella. 

Oi Kuntinpoika, mitä hyvänsä sinä teet, 
mitä hyvänsä sinä syöt, mitä sinä uhraat, mitä 
sinä annat, mitä hyvänsä kieltäymystä sinä 
harjoitat, niin tee se uhrina Minulle. 

Näin sinä vapaudut kaiken toiminnan kah- 
leista, joka tuottaa sekä hyviä että huonoja 
hedelmiä; ja kun kieltäymyksen joogan avulla 
olet tullut sopusointuiseksi, silloin sinä saavut 
Minun tyköni heti, kun pääset vapaaksi. 

Minä olen sama kaikille olennoille; en Minä 
vihaa enkä suosi ketään. Jotka rakkaudella 
palvelevat Minua, ne totisesti ovat Minussa ja 
Minä olen myös heissä. 

Ja vaikka kaikkein suurin syntinen kunnioit- 
taa Minua jakamattomin sydämin, silloin hän- 
täkin on pidettävä vanhurskaana, sillä hän on 
oikein valinnut. 

Katso, oi Kuntinpoika, pian hän muuttuu 
hyveelliseksi ja menee ikuiseen rauhaan; tiedä, 
että Minulle antautunut ei huku milloin- 
kaan. 

Jotka turvautuvat Minuun, oi Paartha, 
olkoon, että he ovat syntisestä kohdusta syn- 


84 


33 


34 


tyneitä, naisia, vaishjoja,* vaikkapa shuud- 
roja,? he kuitenkin vaeltavat korkeinta tietä. 
Kuinka paljon pikemmin siis pyhät brah- 
maanat sekä hurskaat, kuninkaalliset pyhi- 
mykset. Saavuttuasi tähän katoavaiseen, ilot- 
tomaan maailmaan, palvele sinä Minua. 
Kiinnitä mielesi Minuun; anna itsesi Minulle; 
uhraa Minulle; kumarra Minua; näin saatet- 
tuna sopusointuun Itsen kanssa sinä tulet 
Minun luokseni, sillä Minä olen sinun korkein 
päämääräsi. 
Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen yhdeksäs keskustelu, jonka nimi on 


KUNINKAALLISEN VIISAUDEN JA 
KUNINKAALLISEN SALAISUUDEN 
JOOGA. 


1 Kolmanteen kastiin kuuluvat, kauppiaat. 
2 Neljänteen kastiin kuuluvat, käsityöläiset. 

Siunattu Herra sanoi: 


Oi Mahtava-aseinen, kuule vieläkin Minun 
korkeinta sanaani, jonka Minä sinun parhaak- 
sesi tahdon selittää sinulle, rakkaalleni. 

Ei jumalien joukko eivätkä suuret Rishit* 
tunne Minun alkuperääni, sillä Minä olen kaik- 
kien jumalien sekä suurten Rishien alku. 

Synnistä vapautunut, harhaa vailla on kuo- 
levaisten keskellä hän, joka tuntee Minut, 
maailman suuren Herran, syntymättömän sekä 
alkua vailla. 

Viisaus, selkeys, anteeksiantavaisuus, totuus, 
itsehillintä, tyyneys, nautinto, tuska, olemassa- 
olo, olemattomuus, pelko sekä rohkeus, 

viattomuus, rauhallisuus, tyytyväisyys, kiel- 
täytyminen, almujenanto, maine ja moite — 

1 Rishi on päättänyt inhimillisen kehityksen, mutta 


jää ylifyysillisille alueille kosketukseen maan kanssa, 
voidakseen auttaa ihmiskuntaa. 

siinä niiden olentojen eri ominaisuuksia, jotka 
ovat lähtöisin Minusta. 

Minun luonnostani ja tajunnastani syntyi- 
vät nuo seitsemän suurta Rishiä, nuo Neljä? 
alkuaikaista sekä myöskin Manut; heistä 
polveutuu tämä ihmissuku. 

Joka tuntee tämän Minun kaikkivaltani sekä 
joogani tosiolemuksen, hän on saavuttanut 
sopusoinnun järkkymättömän joogan avulla; 
siitä ei ole epäilystä. 

Minä olen kaiken Synnyttäjä; kaikki saa 
alkunsa Minusta; tämän ymmärtävät viisaat 
ja kunnioittavat Minua haltioitunein sydämin. 

Minua muistaen he ovat tyytyväisiä ja iloi- 
sia, sillä heidän elämänsä on kätketty Minuun, 
ja he valaisevat toisiansa, haastellen aina 
Minusta. 

Noille, alati sopusointuisille, jotka palvele- 
vat rakkaudessa, Minä lahjoitan viisauden? 
joogan, jonka avulla he saapuvat Minun luok- 
seni. 


1 Neljä Kumaaraa, eli Neitsyt-Nuorukaista, on 
tämän maapallon salaisen Hierarkian korkeimmat 
jäsenet. 

2 Rodun päämiehet ja lainlaatijat. 

3 Buddhi. 

Sulasta säälistä heitä kohtaan asuen heidän 
Itsessään Minä karkoitan tietämättömyy- 
destä syntyneen pimeyden viisauden loiston 
avulla. 


Ardshuna sanoi: 


Oi, Sinä olet korkein Ikuinen, korkein 
Asumus, Sinä olet korkein Puhtaus, ikuinen 
jumalallinen ihminen ja alkuaikainen juma- 
luus, oi, Sinä, syntymätön Herra! 

Niin ovat Sinua nimittäneet kaikki Rishit ja 
niin myös Naarada, tuo jumalallinen Rishi; 
niin Asita, niin Deevala sekä Vjaasa. Ja nyt 
Sinä Itse ilmoitat sen minulle. 

Oi Vesillänukkuja, kaikki, mitä Sinä sanot, 
on totta, minä uskon sen. Eivät jumalat 
eivätkä puolijumalat käsitä Sinun ilmennys- 
täsi, oi Siunattu Herra! 

Sinä yksin tunnet Itsesi oman Itsesi kautta, 
oi Ylhäinen Henki! Oi Sinä kaikkien olentojen 
Alkulähde, kaikkien olentojen Herra, oi Sinä 
jumalien Jumala, koko maailman Hallitsija! 

Siis kerro minulle peittelemättä Sinun omista 
jumalaisista ihanuuksistasi, joiden kautta Sinä 
säilyt sekä läpäiset nämä maailmat! 

Kuinka minä, oi Joogi, ainaisen mietiskelyn 
avulla opin tuntemaan Sinut? Missä, minkä- 
laisissa olomuodoissa minun tulee ajatella 
Sinua, oi Siunattu Herra? 

Selitä minulle juurtajaksain Sinun joogasi 
ja ilmoita Sinun kunniasi, oi Joukkojenkukis- 
taja! En minä milloinkaan saa kylläkseni, kun 
kuulen elämän sanoja Sinun suustasi. 


Siunattu Herra sanoi: 


Ole siunattu! Oi parhain Kuruista, Minä 
ilmoitan sinulle suurin piirtein jumalallisen 
kunniani, sillä Minun ominaisuuteni ja yksi- 
tyiskohtani ovat loputtomat. 

Oi Unenvaltias, Minä olen se Itse, joka 
asuu kaikkien olentojen sydämissä; Minä olen 
alku, keskus ja loppu kaikille olennoille. 

Valonvoimista' Minä olen Vishnu, ja kai- 
kista loistavista Minä olen aurinko; Maritshi 
Minä olen tuulista? ja tähdistä Minä olen Kuu. 

Veedoista Minä olen Saama-Veeda, ja juma- 
lien joukosta Minä olen Valonjumala; mutta 
aisteista Minä olen järki;? Minä olen elävien 


olentojen ymmärrys. 


1 Aditjat. ? Marutit. 3 Manas. 

Hävittävistä hengistä Minä olen Shiva; 
haltioista ja peikoista Aarteidenjumala; dee- 
voista Minä olen Tulenjumala ja korkeista vuo- 
rista Meeru. 

Ja tiedä, oi Paartha, että Minä olen perhe- 
papeista korkein, Brihaspati ; päälliköistä Minä 
olen Sodanjumala; ja vesistä itse valtameri. 

Suurten Rishien joukossa Minä olen Bhrigu 
ja puheessa tuo ainoa tavu;? uhreista Minä 
olen hiljaisen hartauden uhri ja liikkumatto- 
mista Minä olen Himaalaja. 

Kaikista puista Minä olen pyhä Asvatha;? 
ja jumalaisista Risheistä Naarada; taivaalli- 
sista laulajista Minä olen Loistovaunuilla- 
ajajat sekä täydellisistä viisaista Kapila. 

Tiedä, että hevosista Minä olen Indran siivi- 
tetty ratsu, nektarista* syntynyt; ylhäisistä 
elefanteista Minä olen Indran valkoinen ele- 
fantti ja ihmisistä Yksinvaltias. 

Aseiden joukosta Minä olen Salama; leh- 
mien joukosta Kyllyydenlehmä; synnyttä- 





1 Hävittäjä, oik. ,,Siunattu”. 
2 Aum. 3 Kts. XV, 1. 4% Aurinko , sfäärien soi- 
tossa”. 5 Kuolemattomuuden juoma. %* Kaamadhuk. 

jistä Minä olen Lemmenjumala ja käärmeistä 
Kuningaskäärme.* 

Lohikäärmeistä Minä olen Vishnun Ikui- 
suuskäärme ;? meressäasujista Minä olen Valta- 
meri ;? esi-isistä Itsensähallitsija ;* tuomareista 
Minä olen Tuoni.5 

Jättiläisistä Minä olen Prahlaada; laskel- 
mienlaatijoista Aika; villipedoista Minä olen 
kuninkaallinen peto;* linnuista harvoinnähty 
Vainateia. 

Lakaisijoista Minä olen Tuuli; sotureista 
sankari Raama; ja kaloista Minä olen kroko- 
dili ;? virroista pyhä Gangaa.* 

Oi Ardshuna, Minä olen kaikkien elävien 
alku ja loppu, mutta myös keskus. Tieteistä 
Minä olen tieto Itsestä;? ja Minä olen puhu- 
jien puhe. 

Kirjaimista Minä olen A, ja yhdyskirjai- 
mista kaksinaisuus; Minä olen myös ikuisesti- 
kestävä Aika; Ylläpitäjä, jonka kasvot kat- 
sovat kaikkialle. 

Ja Minä olen kaikkinielevä Kuolema sekä 

1 Vadsuki. ? Ananta. 3 Varuna. % Arjamaan. 5 Ja- 


ma. * Leijona.  Makara. 8 Ganges. 9 Adhi- 
aatmaa. 

kaiken tulevaisen synty; ja naisellisista omi- 
naisuuksista Minä olen maine ja onni, puhe, 
muisti ja ymmärrys sekä kestävyys ja 
anteeksianto. 

Ylistyslauluista Minä olen Brihatsaaman; 
runomitoista nousevan auringon säkeistö ;! 
kuukausista Minä olen hedelmänkorjuu-aika ;? 
ja vuodenajoista kukintakausi. 

Minä olen petkuttajan uhkapeli sekä loista- 
vien esineiden ihanuus; Minä olen voitto, Minä 
olen päättäväisyys sekä totuuttarakastavan 
totuus. 

Vriishnien* joukosta Minä olen Vaasudeeva; 
Paandunpojista Minä olen Aarteenvoittaja ;* 
viisaista Minä olen Vjaasa; ja runoilijoista 
Ushanaa, tuo runoruhtinas. 

Minä olen valtiasten valtikka; ja niiden val- 
tioviisaus, jotka etsivät voittoa; ja Minä olen 
myös kaikkien salaisuuksien äänetön salaami- 
nen; sekä niiden tieto, jotka tietävät. 

Ja mitä hyvänsä on olentojen siementä, se 


Minä olen, oi Ardshuna; eikä ole mitään liik- 


1 Gaajatri. 2? Maargashiirsha. 3 Hindulainen suku 


eli heimo. % Aarteenvoittaja — siis itse Ardshuna. 

kuvaa tai liikkumatonta, joka Minusta erillään 
voisi olla olemassa. 

Minun jumalalliset voimani ovat loputtomat, 
oi Vihollisenruoska. Kaikki selitykset kuvaavat 
vain Minun loputonta kunniaani. 

Ymmärrä, että mitä hyvänsä on ihanaa, 
hyvää, kaunista ja valtavaa, se on Minun 
jumalallisen loistoni säteilyä. 

Mutta, oi Ardshuna, mitä on sinulle tieto 
näistä yksityiskohdista? Olemukseni yhdellä 
osalla läpäistyäni koko tämän maailmankaik- 
keuden Minä itse yhä edelleen olen. 

Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen kymmenes keskustelu, jonka nimi on 


KAIKKIVALLAN JOOGA. 

Ardshuna sanoi: 


Sinä olet nyt säälistä ilmoittanut minulle 
Itseä koskevan korkeimman salaisuuden; ja 
siten on haihtunut harha minun silmiltäni. 

Yksityiskohdin minä olen kuullut Sinulta, 
oi Lootussilmäinen, kaikkien olentojen synnyn 
ja häviön sekä Sinun katoamattoman suuruu- 
tesi. 

Oi korkein Herra, minä ikävöin nähdä 
Sinun kaikkivaltiaan Muotosi juuri sellaisena, 
kuin Sinä Itse olet sen minulle selittänyt, oi 
parhain olennoista. 

Jos Sinun mielestäsi minä olen mahdollinen 
näkemään, oi Herra, Sinä Joogan Herra, niin 
näytä minulle tuo ikuinen Itsesi. 


Siunattu Herra sanoi: 


Oi Paartha, katsele tätä Minun muotoani, 
satakertaista, tuhatkertaista, vaihtelevaista; 


1 Tishvara, maailmankaikkeuden luoja ja hallitsija. 

tätä Minun jumalallista, moniväristä sekä 
monihahmoista muotoani. 

Katso noita taivaallisia joukkoja, luon- 
nonvoimia, myrskynhenkiä, tulenjumalia;* 
katso kaikkia noita ihmeitä, joita ei kukaan 


- ole ennen nähnyt, oi Bhaarata! 


Tässä, tällä hetkellä näe koko maailman- 
kaikkeus, liikkuvainen ja liikkumaton tässä 
yhdessä Minun ruumiissani, oi Unenvaltias! 
Katso kaikkea, mitä ikinä sinä mielit nähdä! 

Mutta todella, sinä et kykene katselemaan 
Minua noilla sinun silmilläsi; sentähden Minä 
annan sinulle jumalallisen näkemiskyvyn. Ja 
nyt katso Minun ylhäistä Joogaani! 


Voitollinen haastoi: 


Oi Kuningas, näin sanottuaan Hari, Joogan 
suuri Herra, ilmestyi Paarthalle Herruutensa 
korkeimmassa muodossa. 

Hänellä oli monta suuta ja silmäparia ja 
monta ihmeellistä ilmestystä, monta jumalal- 
lista koristusta ja monta jumalallista voima- 
asetta. 





1 Aditjat, Vasut, Rudrat, Ashvinit ja Marutit. 

Kantaen jumalallisia kaulakäätyjä sekä vaa- 
tetuksia, tuoksuen jumalallisista voiteista 
Herra, tuo yli kaiken ihmeellinen, kaikista kah- 
leista vapaana, suuntasi kasvonsa kaikkialle. 

Jos tuhat aurinkoa yhdessä syttyisi loista- 
maan korkeudessa, niin se ehkä kuvastaisi 
tuon Ylhäisen Hengen kunniaa. 

Siinä Paandunpoika näki koko maailman- 
kaikkeuden moninaisissa osissaan kuuluen tuo- 
hon Jumalien Jumalan yhteen ainoaan ruu- 
miiseen. 

Ja silloin hänet valtasi hämmästys, ja hänen 
hiuksensa nousivat pystyyn, ja nyt Paandun- 
poika kumarsi päänsä tuon Loistavan Jumalan 
edessä sekä puhui kädet yhteenliitettyinä. 


Ardshuna sanoi: 


Sinun muotosi sisällä, oi Jumala, minä huo- 
maan kaikki jumalat sekä eroitan kaikki olen- 
not omine tunnusmerkkeineen; siellä on Brah- 
maa, Herra, ylhäisellä lotusistuimellaan sekä 
kaikki Rishit ja Käärmeet, nuo jumalaiset. 

Ja katso, minä näen lukemattoman paljou- 
den suita, silmiä, käsivarsia, rintoja, niin, minä 
näen Sinut kaikkialla, Muodossa, joka on vapaa 

ja riippumaton. Sinun Muotosi on ääretön, oi 
ääretön Herra; en minä löydä siinä alkua, kes- 
kusta enkä loppua, enkä itse alkulähdettä 
Sinussa. 

Loistavaisena Sinä ilmestyt, yhtenä häikäi- 
sevänä ihanuutena kauttaaltaan minä katse- 


*len Sinua, tiara päässä sekä vallanmerkit* 


käsissä: mittaamattomana Sinä näyt kaik- 
kialla korkeudessa loistaen tulena, hehkuen 
aurinkona, Sinä häikäiset minun katseeni. 

Ylevä Sinä olet yli kaiken käsityksen, oi Sinä 
häviämätön, korkein aarre, joka olet kaikki 
kaikessa. Sinä olet ikuisen Velvollisuuden? 
muuttumaton vartija, Ikivanha Ihminen minun 
ajatukselleni. 

Ei alkulähdettä, ei keskusta eikä loppua ole 
Sinussa; Sinun voimasi on rajaton, lukematto- 
mat ovat Sinun käsivartesi, aurinko ja kuu 
ovat Sinun silmäsi. Niinkuin uhrituli loistavat 
Sinun kasvosi, niiden hehkusta maailmat pala- 
vat. 

Sinä yksin täytät olemuksellasi taivaat ja 
maan sekä niiden välillä olevat avaruuden 


1 Diskos ja valtikka. ? Dharma. 

asunnot; oi Mahtava, nuo kolmet maailmat 
kunnioituksesta kumartavat Sinun peljättävän 
Muotosi edessä. 

Enkelien' joukot astuvat Sinun eteesi 
yhteenliitetyin käsin pyhällä vavistuksella 
Sinua tervehtien; toiset? taasen riemuhuu- 
doin sekä ylistyslauluin kunnioittavat Sinua; 

ja kaikkien muiden? moninaiset laumat kat- 
selevat Sinua ihaillen sekä ihmetellen. 

Maailmat kaikki näkevät Sinut kauhunlyö- 
minä niinkuin minäkin, tuon Sinun valtavan 
Muotosi monine suineen sekä silmineen, pit- 
kine käsivarsineen sekä lukemattomine reisi- 
neen ja jalkoineen, laajoine rintoineen sekä 
monine hirvittävine hampaineen. 

Säteilevänä Sinä kosketat taivasta, sateen- 
kaaren värisenä, ammottavin suin sekä loista- 
vin, suurin silmin. Oi Vishnu, tuo Sinun 
näkösi saa minun sisimpäni vapisemaan, minun 
voimani on menehtynyt ja minun rauhani 
mennyt. 


1 Surat. ? Maharshit ja Sidhat. 3 Rudrat, Va- 
sut, Saadhjat, Aaditjat, Vishvat, Ashvinit, Marutit, 
Ushmapat, Gandharvat, Jakshat, Asurat, erinimisiä 
henkiolentoja. 

Katso, nuo Sinun hampaasi ovat kuin Ajan 
kuluttavat liekit ammoittavassa kidassasi; ei 
missään ole minulla turvaa. 0Oi Herra, 
armahda! Sinä maailmojen ainoa pakopaikka! 

Tuolla Sokeanvaltiaan pojat ja niiden mu- 
kana kaikkien kuninkaiden joukko, Henkinen- 
tahto ja Muoto, Suutan kuninkaallinen poika 
sekä meidän sotajoukkomme kaikki jaloimmat 
soturit, 

kaikki ne kiireellä syöksyvät Sinun ammoit- 
taviin kitoihisi, noihin hirmuhampaisiin, pel- 
jättäviin; muutamat tarttuvat kiinni kitasi 
hampaisiin ja kohta ovat niiden murskatut 
päät tomua ja tuhkaa. 

Niinkuin tulvivat virrat raivoten kiitävät 
kuohuvin pyörtein valtameren helmaan, niin 
nuo maan valtiaat syöksyvät kiireellä Sinun 
liekehtiviin kitoihisi. 

Niinkuin yöperhot nopsin siivin pyrkivät 
suoraapäätä palavaan liekkiin ja putoavat 
kuolleina maahan, niin myös nuo kiireellä rien- 
tävät suoraan Sinun kitoihisi ja ovat häviön 
omat. 

Niin Sinä kaikilta puolin, oi kaikkinielevä, 
tulikielinen, ahmit kitaasi ihmiskunnan ja 

hävität kaiken; Sinun kunniasi täyttää itse 
avaruuden: Oi Vishnu, koko maailman- 
kaikkeus palaa Sinun häikäisevien säteittesi 
tulessa. 

Näytä minulle todellinen Itsesi! Mikä on 
tuo kauhea Muotosi? Minä palvelen Sinua! 
Ole armollinen, oi korkein Herra! Sinun sisim- 
män Olemuksesi minä mielelläni näkisin; tämä 
Sinusta virtaava Elämä hämmentää minut. 


Siunattu Herra sanoi: 

Minä olen Aika, joka autioittaa maailman, 
ja ilmenee maan päällä tuhotakseen ihmiskun- 
nan! Ei ainoakaan noista sotureista, taisteluun 
järjestyneistä, vältä kuolemaa; sinä yksin jäät 
elämään. 

Siis nouse! ja voita itsellesi kuuluisuus, 
kukista vihollisesi sekä riemuitse rikkaasta 
valtakunnasta. Tiedä, Minä olen jo heidät 
voittanut; ole sinä, vasenkätinen, ulkoisena 
aseena. 

Minä olen jo lyönyt Muodon, Henkisentah- 
don, Korvan ja kaikki nuo muut soturit tuossa. 
Tee siis hävittävä tekosi pelottomasti. Tais- 
tele! Ja sinä olet musertava nuo kilpailijasi 
kentällä. 

Voitollinen haastoi: 


Kuultuaan nämä Vesillänukkujan sanat tuo 
jalokiviotsainen vavisten heittäytyi maahan, 
kädet yhteenliitettyinä sekä pelosta sammal- 
taen puhui jälleen Krishnalle painaen kasvonsa 
maahan. 


Ardshuna sanoi: 


Oi Herra!! Syystä maailma iloitsee Sinun 
suuruutesi tähden sekä laulaa Sinun ylistys- 
täsi; pelosta jättiläiset ja peikot karkaavat 
pakoon joka ilmansuuntaan, ja kääpiöiden lau- 
mat lankeavat maahan kunnioituksesta. 

Mitä muuta he voisivat, oi ylhäisin Itse! 
Sinä, kaiken Alkusyy ! Itse Brahmaata suurem- 
pi. Oi Sinä Ääretön, jumalien Jumala, kaikkien 
maailmoiden yhteinen koti, Häviämätön, Ikui- 
nen Sat Asat,? Se, joka on kaikkein korkein! 

Jumalista Ensimmäinen Sinä olet, kaikkein 
iäkkäin Ihminen, kaikkien eläväisten korkein 
piilopaikka; Sinä olet Tuntija ja tunnettu, tai- 
vaallinen asumus; koko maailmankaikkeus on 
levitetty Sinun suunnattoman Muotosi sisälle. 


1 Oik. Hrishikesha = Aistienvoittaja. 
2 Oleminen, Ei-Oleminen. 

Sinä olet Tuuli sekä Kuolema, Tuli, Kuu, 
Valtameri, kaikkien Isä ja Hallitsija. Kunnia, 
kunnia Sinulle! Tuhatkertaisesti kunnia! Kun- 
nia Sinulle! Kunnia loppumattomasti! 

Minä lankean maahan Sinun edessäsi; minä 
lankean maahan Sinun takanasi; minä lankean 
maahan Sinun joka puolellasi, oi kaikkeuden 
Kaikkeus! Sinun voimasi on rajaton, Sinun 
väkevyytesi mittaamaton, Sinä pidät koossa 
kaiken: sillä Sinä Itse olet Kaikki. 

Jos minä ajattelin Sinua vain ystävänä sekä 
häiritsin Sinua huutamalla: ,,0i Krishna!” tai 


1799 


,Oi Jaadava”, ,,Oi Ystäväni!” huolettomana 
rakkaudessani, kun minä en tuntenut Sinun 
suuruuttasi ; : 

jos minä ilonpidossani osoitin Sinulle liian 
vähän kunnioitusta, joko leikin aikana tai 
levossa tai istuen aterialla joko yksin tai ystä- 
vieni kanssa, oi Pyhä, niin anna minulle 
anteeksi erehdykseni, oi Sinä kahleeton! 

Oi maailmoiden Isä sekä kaikkien liikkuvien 
ja liikkumattomien Isä, enemmän kunnioitet- 
tava kuin Guru itse, ei kukaan ole Sinun ver- 


taisesi. Kuka olisi suurempi Sinua? Sinun 

voimasi kohoaa yli kaiken kaikissa maail- 
moissa. 

Sentähden minä lankean tomuun Sinun edes- 
säsi; minä kumarran koko ruumiini maahan 
kunnioituksesta kuin minun tulee; oi siunaa 
Sinä minua! Kohtele minua kuin isä poikaa, 
kuin ystävä ystävää, kuin rakastaja rakas- 
tettua. 

Minä olen saanut nähdä Sen, mitä ei kukaan 
ole nähnyt ennen minua, ja minun sydämeni 
iloitsee, vaikka vavisten pelosta. Oi Herra, 
näytä minulle jälleen Sinun entinen Muotosi — 
armahda, oi Jumalien Jumala, Sinä kaikkien 
maailmoiden koti! 

Kuin ennen minä soisin Sinut näkeväni, 
kruunu päässä sekä diskos ja valtikka kädessä ; 
ota jälleen Sinun nelikäsivartinen, inhimillinen 
näkösi, oi Herra, oi Sinä tuhatkäsivartinen, 
jonka muodot ovat lukemattomat. 

Siunattu Herra sanoi: 

Ardshuna, nyt sinä olet saanut Minun armos- 
tani nähdä tämän kaikkein korkeimman, joo- 
gan paljastaman Muodon, säteilevän, kaikki- 
läpäisevän, loputtoman, ensimmäisen, jota ei 
kukaan muu kuin sinä ole koskaan nähnyt. 

Ei uhrin avulla, ei Veedojen, almujen eikä 
minkään työn avulla, ei ankaran itsekurin eikä 
syvän tutkimisen avulla ihminen voi saavut- 
taa tämän Muodon näkemistä; oi parhain 
Kuruista; ainoastaan sinä olet sen nähnyt. 

Ällös pelkää, ällös hämmenny siitä, että olet 
nähnyt tämän peljättävän Muodon! Pois pelko, 
ja salli sydämesi iloita! Katso nyt jälleen 
Minun omaa tuttua näköäni. 


Voitollinen haastoi: 


Näin puhuttuaan Ardshunalle Vaasudeeva 
ilmestyi jälleen omassa Muodossaan, lohdutteli 
tuota pelonvaltaamaa, samalla kun itse Suuri 
Henki otti jälleen ystävällisen muodon. 


Ardshuna sanoi: 


Kun nyt jälleen näen Sinun ystävällisen, 
inhimillisen muotosi, oi Joukkojenkukistaja, 
niin minä toinnun ja olen jälleen oma itseni. 


Siunattu Herra sanoi: 


Tämä sinun näkemäsi Muotoni on hyvin vai- 
keasti nähtävissä. Totisesti itse Jumalat alati 
ikävöivät saada katsella tätä Muotoa. 

Eikä Minua voi nähdä tällaisena, kuin sinä 
olet nähnyt Minut, ei Veedojen avulla eikä 
ankaran harjoituksen, ei almujen eikä uhrien 
avulla. 

Ainoastaan Minulle kokonaan antautunut 
saa nähdä Minut sellaisena, Ardshuna, ja tun- 
tea sekä nähdä todellisesti ja yhtyä siihen, 
oi Vihollisenruoska. 

Oi Paandunpoika, joka omistaa työnsä 
Minulle ja jonka korkein hyvä olen Minä, tuo, 
Minun rakkaani, vapaana kiintymyksestä, 
vihaamatta ainoatakaan olentoa, saapuu Minun 
luokseni. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen yhdestoista keskustelu, jonka nimi on 


MAAILMANKAIKKEUDEN MUODON 
NÄKEMISEN JOOGA. 

Ardshuna lausui: 


Kumpi on Joogassa oppineempi, tuoko, joka 
aina sopusointuisena palvelee Sinua, vai tuo, 
joka palvelee Häviämätöntä, Ilmenemätöntä? 


Siunattu Herra sanoi: 

Kaikki, jotka kiinnittävät mielensä Minuun 
sekä aina sopusointuisina palvelevat Minua 
täydellä uskolla, ne ovat Minun mielestäni Joo- 
gassa parhaimmat. 

Mutta Minun luokseni saapuvat myös nuo, 
jotka palvelevat Häviämätöntä, Sanomatonta, 
Ilmenemätöntä, Kaikkiallista, Käsittämätöntä, 
Muuttumatonta, 

alistaen ja kieltäen aistimensa, pitäen kai- 
ken samanarvoisena sekä iloiten kaiken menes- 
tymisestä. N 

Vaikeampi vain on niiden tie, joiden mieli! 
on suunnattuna itse Ilmenemättömään, sillä 


1 Manas. 

työläs on löytää Ilmenemättömän tietä sellai- 
sen, joka on ruumistunut maailmaan. 

Totisesti, oi Paartha, Minä nostan nopeasti 
kuoleman ja olemassaolon merestä ne, jotka 
kieltävät kaikki tekonsa Minussa, 

sekä Minuun kiintyneinä palvelevat Minua 
mietiskellen, välittämättä muusta joogasta, 
koska heidän tajuntansa on Minuun suunnat- 
tuna. 

Käännä mielesi* Minuun, salli sydämesi? 
yhtyä Minuun, sillä epäilemättä sinä tämän 
jälkeen olet asuva Minussa. 

Vaan jos sinulla ei ole voimaa kiinnittää 
mieltäsi? lujasti Minuun, silloin yritä yhtä- 
mittaisesti harjoittamalla Joogaa saavuttaa 
Minut, oi Aarteenvoittaja. 

Jos taas et pysty edes ainaiseen harjoituk- 
seen, niin ole harras palvelemaan Minua; anna 
kaikki tekosi Minulle, niin voit saavuttaa täy- 
dellisyyden. 

Vaan jos sinulla ei ole voimaa siihenkään, 
silloin turvaudu Minun yhteyteeni sekä hilliten 
itsesi kieltäydy kaikista toiminnan hedelmistä. 





1 Manas. ? Buddhi. 3 Tshitta. 

Totisesti viisaus on parempi kuin ainainen 
harjoitus, mietiskely taas on parempi kuin 
viisaus, mutta työn hedelmistä kieltäytyminen 
on parempi kuin mietiskely ja tuon kieltäyty- 
misen mukana saapuu rauha. 

Joka ei tahdo pahaa ainoallekaan olennolle, 
on ystävällinen sekä sääliväinen, ei tunne kiin- 
tymystä eikä itsekkyyttä, on tyynimielinen 
sekä tuskassa että nautinnossa; 

joka on tyytyväinen kaikkeen, aina sopu- 
sointuinen pitäen itsensä kurissa, päättäväi- 
nen, mieli' ja sydän?. Minuun kiintyneinä, 
tuo, uskolliseni, on Minulle rakas. 

Joka ei viero maailmaa, ja jota maailma ei 
viero, joka on vapaa ilon, vihan ja pelon 
monista vaivoista, hän on Minulle rakas. 

Joka ei mitään kaipaa, joka on puhdas, koke- 
nut, himoton, häiriintymätön ja joka kieltäy- 
tyy kaikista toimista, tuo, uskolliseni, on 
Minulle rakas. 

Joka ei rakasta eikä vihaa, ei sure eikä 
himoitse, joka kieltäytyy sekä hyvästä että 
pahasta ja on täydellisesti antautunut, hän on 
Minulle rakas. 


1 Manas. ? Buddhi. 

Joka on sama viholliselle ja ystävälle ja 
yhtäläinen niin kunniassa kuin häpeässä, tyyni 
kylmässä ja kuumassa, nautinnossa ja tus- 
kassa sekä vapaa kiintymyksestä, 

jota ei ylistys eikä moite horjuta, joka osaa 
vaieta sekä tyytyä kaikkeen täydellisesti, tul- 
koon mitä tahansa, joka on koditon ja luja- 
mielinen, täynnä hartautta, tuo ihminen on 
Minulle rakas. 

Jotka osallistuvat tähän eloa-antavaan vii- 
sauteen,! jota tässä opetan; jotka ovat täynnä 
uskoa ja pitävät Minua korkeimpana päämää- 
ränään, nuo, uskolliset, ovat ylenpalttisesti 
Minulle rakkaat. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen kahdestoista keskustelu, jonka nimi on 


HARTAUDEN JOOGA. 





1 Amrita-Dharma. 

Ardshuna sanoi: 


Oi Vesillänukkuja, minä tahtoisin mielelläni 
oppia tuntemaan, mitä on Aine ja Henki, sekä 
myöskin mikä on Kenttä ja mikä Kentän 
Tuntija, mitä on viisaus sekä kaikki tieto, 
joka olisi tunnettava. 


Siunattu Herra sanoi: 


Tätä ruumista sanotaan Kentäksi, oi Kuntin- 
poika; Viisaat sanovat Kentän Tuntijaksi sitä, 
joka tuntee. 

Ymmärrä, oi Bhaarata, että Minä olen Ken- 
tän Tuntija, joka tunnen kaikki Kentät. Minun 
mielestäni Viisaus on sellaista viisautta, joka 
käsittää Kentän ja Kentän Tuntijan. 

Kuule nyt lyhyesti Minulta, mikä on tuo 


Kenttä ja minkäluontoinen se on, miten se on 


1 Prakriti ja Purusha. 

muodostettu ja mistä se on syntynyt; mikä on 
Hän' ja mitkä ovat Hänen voimansa. 

Siitä ovat laulaneet Rishit monella tavalla ja 
monissa eri lauluissa sekä määrätyissä Brah- 
masuutra-säkeissä, jotka ovat täynnä viisaita 
ajatuksia. 

Suuret Elementit, Minuus,?? Ymmärrys? sekä 
Ilmenemätön, kymmenen aistia ja yksi aisti 
sekä aistien viisi elintä; 

halu, vastenmielisyys, nautinto, tuska, ko- 
koonpantu, sekä äly ja lujuus; nämä pää- 
asiallisesti ovat |Kentän ja sen muutosten 
perustus. 

Mutta Viisautta on: nöyryys, vaatimatto- 
muus, viattomuus, anteeksianto, opettajan pal- 
veleminen, puhtaus, horjumattomuus, itsehil- 
lintä, 

välinpitämättömyys aistimusesineistä sekä 
itsekkyyden puute, kaiken sen tuskan ja 
pahan tunteminen, joka johtuu syntymästä ja 
kuolemasta, vanhuudesta sekä sairaudesta, 


1 Kentän Tuntija. ? Ahankaara. 3 Buddhi. 

4 Tiedon eli aistien viisi elintä, toiminnan viisi 
elintä, mieli sekä jokaisen viiden aistin kohteet. 

5 Ruumis. 

riippumattomuus kaikista siteistä, niin että 
ei pidä itseään poikana, vaimona tai muuna 
kotiinkuuluvana sekä mielen ainainen tasa- 
paino niin toivotuissa kuin ei toivotuissa vai- 
heissa, 

järkkymätön antautuminen Minulle joogan 
avulla, vetäytyminen yksinäisiin paikkoihin, 
haluttomuus nauttia ihmisten seurasta, 

kestävyys Itsen Viisaudessa, kaiken sen 
ymmärtäminen, mikä koskee todellista vii- 
sautta; kaikkea tätä sanotaan Viisaudeksi; 
kaikki sille vastakkainen on tietämättömyyttä. 

Minä vielä selitän sen tiedon, mikä olisi tun- 
nettava ja minkä tuntemisesta johtuu kuole- 
mattomuuden nautinto — tiedon aluttomasta, 
korkeimmasta Ikuisesta, jota sanotaan 
olemiseksi ja ei-olemiseksi. 

Sillä on kaikkialla käsiä ja jalkoja, kaik- 
kialla silmiä, päitä sekä suita; Se asustaa 
maailmassa ja kuulee kaiken sekä ympäröi 
kaiken verhoonsa; 

S e on ilman aisteja, mutta loistaa kuitenkin 
kaikkien aistien kyvyillä; riippumattomana 


1 Adhiaatmaa. 

mistään S e on kaiken kannattaja; ja vapaana 
ominaisuuksista Se nauttii kaikista ominai- 
suuksista ;* 

Se on kaiken sisällä sekä kaiken ulkopuo- 
lella; liikkumattomana sekä myös liikkuvai- 
sena, niin hienona, ettei Sitä voi huomata; 
läsnä ja aivan kaukana on Se. 

Jakamattomana ja kuitenkin olennoissa osal- 
lisena Se on tunnettava kaikkien olentojen 
tukena sekä ylläpitäjänä; Se hävittää ja Se 
synnyttää. 

Sanotaan, että Se, kaikkien valojen Valo, 
on pimeyden tuolla puolen, — Viisaus, Viisau- 
den päämäärä, jonka Viisaus voi saavuttaa ja 
joka asuu kaikkien sydämissä. 

"Näin siis Kenttä, Viisaus sekä Viisauden 
päämäärä on lyhyesti selitetty. Tämän tuntien 
Minulle antautunut astuu Minun Olemukseeni. 

Tiedä, että sekä Aine? että Henki? ovat 
ilman alkua ja ilman loppua; ja tiedä myös, 
että kaikki muutokset ja kaikki ominaisuudet 
ovat Aineesta syntyneet. 

Sanotaan, että Aine on syynä sekä syiden 
että seurausten syntymiseen, ja että Henki 


1 Gunat. 2 Prakriti. 3 Purusha. 

aiheuttaa sekä nautinnon että tuskan tunte- 
misen. 

Henki asustaen Aineessa käyttää hyväkseen 
Aineesta syntyneitä ominaisuuksia ;! ja Hen- 
gen kiintyminen noihin ominaisuuksiin on 
syynä siihen, että Henki syntyy niin hyviin 
kuin pahoihin kohtuihin. 

Hän on katselija ja suvaitsija, ylläpitäjä ja 
nauttija, suuri Herra ja myös korkein Itse — 
näin nimitetään korkeinta Henkeä tässä ruu- 
miissa. 

Ken näin tuntee Hengen ja Ikuisen kaikkine 
ominaisuuksineen, hänen ei enää tarvitse, 
olkoon hän missä olosuhteissa hyvänsä, syntyä 
tänne uudestaan. 

Eräät näkevät mietiskelyn avulla Itsen 
itsessä Itsen kautta; toiset taas Tutkimisen 
Joogan,? ja toiset Toiminnan Joogan avulla. 

Muutamat vielä, tästä tietämättömät, ovat 
kuulleet siitä muilta sekä antautuvat palvele- 
maan; näin he pitäen kiinni tuosta kuulemas- 
taan voittavat kuoleman. 


1 Gunat. ? Saankhja-Jooga. 

Tiedä, oi parhain Bhaaratoista, että mikä 
hyvänsä luontokappale, liikkuvainen tai liikku- 
maton, syntyneekin, se johtuu Kentän sekä 
Kentän Tuntijan yhteydestä. 

Ken näkee, että korkein Herra asustaa yhtä- 
läisesti kaikissa olennoissa, tuo katoamaton 
katoavaisen sisällä — hän todella näkee. 

Koska hän siis näkee, että sama Herra asus- 
taa yhtäläisesti kaikkialla, hän ei hävitä 
Itseä itsen kautta ja kulkee siten korkeinta 
tietä. 

Ken näkee, että Aine todella suorittaa kaikki 
teot ja ettäItse on vapaa toiminnasta, hän 
näkee. 

Ja hän saavuttaa silloin Ikuisen, kun hän 
huomaa, kuinka jokaisen olennon omalaatui- 
sella elämällä on juurensa tuossa Yhdessä, 
josta se kasvaa ja laajenee. 

Oi Kuntinpoika, tuo katoamaton, korkein 
Itse ei työskentele eikä tule häirityksi, koska 
se on aluton sekä ominaisuuksia vailla, vaikka 
asuukin ruumiissa. 

Niinkuin eetteri oman hienoutensa tähden 
pysyy koskemattomana, samoin Itse on koske- 
maton, vaikka se asustaa kaikkialla ruumiissa. 

33 Niinkuin yksi ainoa aurinko valaisee koko 
maan, samoin Kentän Herra valaisee koko 
Kentän, oi Bhaarata. 

34 Jotka näin Viisauden katsein huomaavat, 
mikä eroitus on Kentän sekä Kentän Tuntijan 
välillä, ja kuinka olennot vapautuvat Aineesta, 
he menevät Korkeimman luo. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen kolmastoista keskustelu, jonka nimi on 


KENTÄN SEKÄ KENTÄN TUNTIJAN 
EROITTAMISEN JOOGA. 

Siunattu Herra sanoi: 


Ja vielä Minä tahdon julistaa sinulle kor- 
keimman Viisauden, sen kaikesta viisaudesta 
parhaimman, jonka tunnettuaan kaikki Vii- 
saat! ovat täältä erotessaan saavuttaneet kor- 
keimman Täydellisyyden. 

- He ovat turvautuneet tähän Viisauteen sekä 
sulautuneet Minun omaan luontooni, joten he 
eivät synny enää uudestaan edes uuden maail- 
mankaikkeuden alkaessa sekä säilyvät rau- 
hassa, kun kaikki häviää. 

Minun kohtuni on suuri Ikuinen; siihen 
Minä kätken elonsiemenen; sieltä kaikki olen- 
not saavat syntynsä, oi Bhaarata. 

Mistä kohdusta hyvänsä kuolevaiset synty- 
nevätkin, oi Kuntinpoika, tuo suurilkuinen 
on niiden kohtu ja Minä niiden Siittäjä-Isä. 


1 Muni. 

Aineesta syntyneet ominaisuudet ovat sopu- 
sointu, liikunto ja hitaus;' ne sitovat ruumii- 
seen tuon häviämättömän ruumiissa asujan, 
oi sinä Vahva-aseinen. 

Näistä sopusointu, joka on tahraton, valoisa 
ja terve ominaisuus, sitoo kiintymisen kautta 
autuuteen sekä kiintymisen kautta viisauteen, 
oi sinä synnitön. 

Tiedä, oi Kuntinpoika, että himoluontoinen 
liikunto on kiihkeän elämänjanon lähde sekä 
sitoo ruumiissa asujan kiintymisen kautta toi- 
mintaan. 

Ja tiedä, että hitaus on syntynyt tietämättö- 
myydestä sekä on kaikkien ruumiissa asujien 
pettäjä; oi Bhaarata, se sitoo ajattelematto- 
muuden, velttouden sekä laiskuuden siteillä. 

Näin siis sopusointu sitoo autuuteen, liikunto 
toimintaan, oi Bhaarata. Mutta hitaus, toti- 
sesti, pimittäen viisauden kahlehtii juuri ajat- 
telemattomuuteen. 

Väliin vallitsee sopusointu voitettuaan lii- 
kunnon sekä hitauden, oi Bhaarata. Väliin 
taas liikunto saa ylivallan voitettuaan sopu- 


1 Satva, Radshas, Tamas. 


118 


11 


12 


13 


14 


15 


16 


soinnun sekä hitauden; ja väliin hitaus voitet- 
tuaan sopusoinnun sekä liikunnon. 

Kun viisauden valo virtaa ruumiin kaikista 
porteista, silloin tiedettäköön, että siellä kas- 
vaa sopusointu. 

Mutta, oi parhain Bhaaratoista, liikunnon 
lisääntymisestä syntyy ahneus, voimanpur- 
kaus, tekoihin ryhtyminen, rauhattomuus ja 
himo. 

Ja pimeys, pysähtyminen ja velttous sekä 
myöskin eksytys — nuo kaikki syntyvät hitau- 
den lisääntymisestä, oi Kurujen ilo. 

Jos sopusointu todella on vallitsemassa sil- 
loin, kun ruumistunut olento käy kuolemaan, 
hän lähtee suurten Viisasten tahrattomiin 
maailmoihin. 

Jos hän käy kuolemaan liikunnon vallitessa, 
silloin hän syntyy niiden keskuuteen, jotka 
ovat kiintyneet liikuntoon; mutta erotessaan 
hitauden vallassa hän syntyy älyttömien koh- 
duista. 

Sanotaan että hyvän toiminnan hedelmä on 
sopusointuinen sekä tahraton; mutta totisesti, 
liikunnon hedelmänä on kärsimys ja hitauden 
hedelmänä epäviisaus. 

Sopusoinnusta syntyy viisaus ja liikunnosta 
taas ahneus; hitaudesta johtuvat ajattelemat- 
tomuus ja eksytys sekä epäviisaus. 

Ylöspäin kohoavat ne, jotka ovat vakiintu- 
neet sopusointuun; toimeliaat valtaavat keski- 
paikan; hitaat painuvat alaspäin ja ovat kie- 
toutuneet mitä kehnoimpiin ominaisuuksiin. 

Kun Näkijä huomaa, ettei ole muuta toi- 
mijaa kuin nuo ominaisuudet ja kun hän tun- 
tee Sen, joka on noita ominaisuuksia kor- 
keampi, silloin hän yhtyy Minun luontooni. 

Kun ruumiissa asuja on voittanut nämä 
kolme ominaisuutta, joista kaikki ruumiit saa- 
vat alkunsa ja on vapautunut syntymästä, 
kuolemasta, vanhuudesta sekä surusta, silloin 
hän nauttii kuolemattomuuden jumalallista 
juomaa. 


Ardshuna sanoi: 


Oi Herra, mistä tunnetaan sellainen, joka on 
voittanut nuo kolme ominaisuutta? Kuinka 
hän toimii ja kuinka hän pääsee noiden kolmen 
ominaisuuden tuolle puolen? 

Siunattu Herra sanoi: 


Oi Paandunpoika, joka ei vihaa sädeloistoa, 
ei purkautuvaa voimaa eikä liioin eksytystä 
niiden esiintyessä, eikä niitä kaipaa niiden 
poissaollessa ; 

vaan suhtautuu puolueettomasti, ei anna 
noiden ominaisuuksien järkyttää itseänsä, 
vaan pysyy erillään liikkumattomana sanoen: 
, Ominaisuudet kiertäen vaihtelevat” ; 

ja on horjumaton niin surussa kuin ilossa 
sekä luottaen itseensä pitää samanarvoisena 
kaikkea, olkoon se maamöhkäle, kivi tai kulta- 
kimpale, kohtelee samoin rakastettua kuin ei- 
rakastettua, on luja ja yhtäläinen, jos moiti- 
taan tai kiitetään; 

yhtäläinen niin kunniassa kuin häpeässä, 
sama ystävälle kuin vihamiehelle sekä hylkää 
kaikki turhat toimet — sellainen on voittanut 
nuo ominaisuudet. 

Ja joka palvelee yksin Minua Hartauden 
Joogan avulla, hän kulkee yli noiden ominai- 
suuksien sekä on kelvollinen tulemaan itse 
Ikuiseksi. 


Sillä Minä olen Ikuisen olinpaikka, kuole- 

mattomuuden häviämättömän nesteen, ikivan- 
han vanhurskauden sekä loputtoman autuuden 
asunto. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen neljästoista keskustelu, jonka nimi on 


KOLMESTA OMINAISUUDESTA 
EROAMISEN JOOGA. 

Siunattu Herra sanoi: 


Häviämätön on Ashvatta, niin sanotaan; 
sen juuret haarautuvat ylhäältä ja sen oksat 
ovat alhaalla; lehdet siinä ovat ylistyslauluja ; 
tämän puun tuntija on Vedojen tuntija. 

Luonnon ominaisuudet? elättävät sen oksia, 
jotka leviävät niin ylös kuin alas ja puun sil- 
muina puhkeavat kaikki aistimusesineet; 
mutta sen juuret työntyvät alaspäin ja ovat 
toiminnan kahleita ihmisten maailmassa. 

Eikä täällä maan päällä voi saavuttaa tietoa 
tämän puun muodosta, ei sen lopusta, ei sen 
alkuperästä eikä liioin paikasta, missä se juur- 
tuu. Kun tämä valtavajuurinen Ashvatta on 
himottomuuden järkkymättömän kalvan kaa- 
tama, 

silloin voi etsijälle tuolla puolen aueta tie, 
mistä kulkija ei enää palaa. Minä todella saa- 


1 Banjanpuu. ? Gunat. 

vun tuon Ensimmäisen Ihmisen' luo, josta 
alkuaikainen voima virtaa. 

Eksymätön vaeltaja tuolla häviämättömällä 
tiellä on ilman ylpeyttä ja itsepetosta, kaiken 
kiintymyksen voittajana hän viihtyy pysyväi- 
sesti Itsessä, tyynnytettyään kaiken himon 
sekä päästyään vapaaksi vastakohtien pareista, 
noista nautinnon ja kärsimyksen tuojista. 

Ei siellä aurinko loista, ei kuu kumoita eikä 
tuli tuika; sinne saapuneet eivät enää palaa; 
se on Minun ylhäisin asuntoni. 

Osa Minun omasta. Itsestäni on elämän 
maailmassa tullut kuolemattomaksi Hen- 
geksi? ja vetää ympärilleen aistit, joista kuu- 
des on Aineeseen verhottu järki. 

Kun itse Herra ottaa asuntonsa ruumiissa 
ja kun Hän sen hylkää, silloin Hän valtaa nuo 
aistit sekä järjen ja kulkee niiden keralla niin- 
kuin tuuli sieppaa tuoksuja eri tahoilta. 

Näin Hän nauttii noista aistimusesineistä 
kätkeytyneenä korvaan, silmään, kosketuk- 
seen, makuun ja hajuun sekä järkeen.? 

Eksyneet eivät Häntä huomaa, kun Hän er- 








1 Purusha. ? Dshiiva, Yleisestä Hengestä yksilöity- 
nyt elämä. 3 Manas. 


124 


11 


12 


13 


14 


15 


kanee tai viipyy ruumiissa tai nauttii ominai- 
suuksien vallassa; mutta viisaan silmä näkee. 

Samoin joogi Hänet huomaa ponnistelles- 
saan juurtuneena Itseen; mutta vaikka 
ymmärtämätön yrittää, ei hän kuitenkaan 
huomaa Häntä, sillä hänen minänsä on har- 
jaantumaton. 

Tiedä, että Minusta on lähtöisin tuo aurin- 
gosta virtäava loisto, joka valaisee koko 


* maailman, niin myös kirkkaus kuussa ja 


tulessa. 

Läpäisten maan Minä ylläpidän olennot elon- 
voimallani ja muuttuen suloiseksi mehuksi! 
Minä ravitsen kaikki kasvit. 

Minä muutun Elämän Tuleksi ja otan hal- 
tuuni hengittävien olentojen ruumiit ja elon- 
henkäykseen? yhtyneenä Minä sulatan neljän- 
laisen ravinnon. 

Ja Minä asun kaikkien sydämissä, ja Minus- 
ta johtuu muisti ja viisaus sekä niiden puute. 
Ja Minä olen Veedakirjoissa ilmoitettu tieto; 
ja Minä totisesti olen Veedojen tuntija sekä 
Vedaantan aiheuttaja. 


1 Sooma, soomakasvista saatu neste. ,Muuttuen veti- 
seksi kuuksi” on hyväksytty käännös. ? Praana ja 
Apaana. 

On kaksi voimaa! maailmassa, sekä häviä- 
väinen että häviämätön; häviäväiset ovat 
kaikki olennot; muuttumatonta sanotaan hä- 
viämättömäksi. 

Mutta itse korkein Voima' on, totisesti, 
muuta: sillä tarkoitetaan korkeinta Itseä, 
Häntä, joka läpäisee kaiken, ylläpitää kolme 
maailmaa ja on korkein Herra. 


Minut on julistettu maailmassa sekä Vee- 
doissa Ylhäisimmäksi Hengeksi,? koska Minä 
olen korkeampi häviäväistä ja korkeampi myös 
itse häviämätöntä. 

Ken eksymättä tuntee Minut tuona Ylhäi- 
simpänä Henkenä, oi Bhaarata, hän tietää 
kaikki ja palvelee Minua koko olemuksellaan. 

Oi sinä synnitön, näin Minä olen ilmoittanut 
mitä salaisimman opetukseni. Ken tuntee 
tämän, hän on saavuttanut valon sekä päättä- 
nyt työnsä, oi Bhaarata. 

Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen viidestoista keskustelu, jonka nimi on 


YLHÄISIMMÄN HENGEN 
SAAVUTTAMISEN JOOGA. 


1 Purusha. ? Purushottama, korkein Purusha. 

Siunattu Herra sanoi: 

Pelottomuus, elämän puhtaus, horjumatto- 
muus Viisauden Joogassa, almujenanto, itse- 
'hillintä ja uhraus sekä pyhien kirjojen tutki- 
minen, itsekuri sekä vilpittömyys, 

viattomuus, totuus, suuttumattomuus, kiel- 
täytyminen, rauhallisuus, suoruus, sääli kaik- 
kia olentoja kohtaan, anteliaisuus, lempeys, 
vaatimattomuus, vakavuus, 

into, anteeksiantavaisuus, urhoollisuus, puh- 
taus, kateudesta ja ylpeydestä vapaa vaati- 
mattomuus — oi Bhaarata, nämä kuuluvat 
sellaiselle, joka syntyessään on varustettu 
jumalallisilla ominaisuuksilla. 

Mutta teeskentely, röyhkeys ja itserakkaus, 
viha ja tylyys sekä epäviisaus kuuluvat sille, 
joka syntyessään on varustettu demonisilla! 
ominaisuuksilla. 


1 Asurinen; Asurat ovat Surojen, jumalien, vihol- 
liset. 

Ja jumalalliset ominaisuudet vievät vapau- 
teen, demoniset orjuuteen. Mutta älä sure, 
oi Paandunpoika, sinä olet syntynyt jumalalli- 
silla ominaisuuksilla. 

Huomaa, kahdenlainen on elävien olentojen 
tulo maailmaan: jumalallinen ja demoninen; 
jumalallinen on jo selitetty perusteellisesti. 
Kuule Minulta, oi Paartha, mikä on tuo demo- 
ninen. 

Demoniset ihmiset eivät tunne oikeaa voi- 
maa eikä oikeata pidättyväisyyttä; heissä ei 
ole puhtautta, kunnollisuutta eikä totuutta. 

, Tämä maailma on kaikkea totuutta ja 
perustusta vailla”, he sanovat, ,,ilman Juma- 
laa; se on syntynyt keskinäisestä yhtymi- 
sestä, himon aikaansaamana, siinä kaikki”. 

Tästä käsityksestään kiinnipitäen nuo rap- 
piollejoutuneet minuudet, nuo heikkojärkiset, 
teoissaan hurjat, tulevat vihollisina tuomaan 
hävitystä maailmaan. 

Ja turhuuden, itserakkauden sekä ylpeyden 
vallassa he antautuvat pohjattomiin himoihin 


sekä itsepetoksen pauloissa riippuen kiinni 


1 Tishvara, maailmankaikkeuden hallitsija. 

omista pahoista ajatuksistaan he ryhtyvät 
turmiollisiin päätöksiin ja tekoihin. 
Hautoen mielessään mahdottomia, joiden 


loppu on kuolema, he pitävät himojen tyy- 


dyttämistä korkeimpana päämääränään sekä 
uskovat varmasti, että siinä on kaikki. 
Näin heitä sitovat sadat toivomusten kah- 


leet, ja näin he alttiina intohimolle ja vihalle 


yrittävät laittomin keinoin koota itselleen suu- 
ria rikkauksia aistillisia nautintoja varten. 

, Katso, tämän minä olen jo voittanut tänään, 
ja tuon minä tulen pian saavuttamaan; kaikki 
tämä rikkaus on jo minun omani, ja myöskin 
tuo tulee pian kuulumaan minulle tulevaisuu- 
dessa. 

,Sen vihamiehen minä olen jo kukistanut, ja 
kaikki muutkin minä tulen vielä kukistamaan. 
Niin, minä olen herra, minä nautin ja iloitsen, 
minä olen täydellinen, mahtava ja onnellinen. 

, Minä olen rikas, ylhäinen; kuka muu voi 
vetää vertoja minulle? Siis minä tahdon 
uhrata, tahdon antaa almuja, tahdon tuottaa 
iloa.” Näin ajattelevat nuo epäviisauden eksyt- 
tämät. 

Monien ajatusten hämmentäminä he ovat 
kietoutuneet harhan verkkoihin, ja himojen 
tyydytykseen antautuneina he vaipuvat alas 
hirveään helvettiin. 

Itsepäisinä, ylistäen itseään, täynnä ylpeyttä, 
he ovat huumaantuneet omasta rikkaudestaan, 
ja herättääkseen huomiota he uhraavat ulko- 
naisesti ja rukoilevat huulillaan vastoin pyhiä 
säädöksiä. 

Nuo itserakkaat, vallanhimoiset, röyhkey- 
den, himon ja vihan valtaan antautuneet, 
pahat ihmiset vihaavat Minua toisten ruu- 
miissa sekä omassaan. 

Nuo häijyt, julmat vihaajat, nuo ihmiskun- 
nan hylkiöt tässä maailmassa Minä heitän 
aina demonisiin kohtuihin. 

Siten tuomittuina demonisiin kohtuihin he 
eksyen harhailevat syntymästä syntymään, 
oi Kuntinpoika, kunnes he Minua saavutta- 
matta vaipuvat alimpiin syvyyksiin. 

Kolminkertainen on portti siihen helvettiin, 
joka hävittää minuuden — himo, ahneus ja 
viha; — sentähden välttäköön ihminen noita 
kolmea. 

Mutta kun ihminen on vapautunut noista 
kolmesta portista, oi Kuntinpoika, silloin hän 
täydentää oman menestyksensä sekä saavut- 
taa siten korkeimman päämäärän. 

Vaan joka hylkää pyhien kirjojen käskyt ja 
seuraa himon kuiskauksia, hän ei saavuta täy- 
dellisyyttä, ei liioin onnea eikä korkeinta pää- 
määrää. 

Olkoot siis pyhät kirjat sinun määrääjäsi, 
kun päätät, mitä sinun tulee tehdä ja mitä 
jättää tekemättä. Ja kun olet oppinut tunte- 
maan, mitä nuo pyhien kirjojen käskyt sää- 
tävät, silloin tulee sinun työskennellä maail- 
massa. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen kuudestoista keskustelu, jonka nimi on 


JUMALALLISEN JA DEMONISEN 
TOISISTAAN EROITTAMISEN 
JOOGA. 

Ardshuna sanoi: 


Mikä on niiden tila, oi Krishna, jotka uhraa- 
vat täynnä uskoa, mutta eivät välitä pyhien 
kirjojen määräyksistä? Onko se puhtautta tai 
himoa tai pimeyttä ?' 


Siunattu Herra sanoi: 


Ruumistuneiden olentojen usko on luonteel- 
taan kolmenlainen — puhdas, himokas ja 
pimeä. Kuule nyt niistä! 

Oi Bhaarata, jokaisen usko on hänen oman 
luontonsa mukainen. Ihminen on uskonsa kal- 
tainen ;? mikä on hänen uskonsa, sitä hän on 
myös itse. 

Puhtaat palvelevat Loistavia Jumalia; himok- 


1 Kolme ominaisuutta, Satva, Radshas, Tamas, on 
tässä käännetty sanoilla puhtaus, himo, pimeys, koska 
tarkoitetaan niiden siveellisiä vastaavaisuuksia. 

2 Usko ilmaisee ihmisen todellisen luonteen. 

kaat palvovat maahisia ja jättiläisiä ;' toiset 
taas, — pimeä, tietämätön joukko — palvovat 
haamuja sekä kaikenlaisia luonnonhenkiä. 

Ja on niitä, jotka omien halujensa sekä 
himojensa pakosta harjoittavat ankaraa itse- 
* kidutusta, vaikka pyhät kirjat eivät niin mää- 
rää, siten riippuen kiinni itsekkäässä turha- 
maisuudessa. 

Nuo mielettömät kiduttavat niitä yhteisiä 
elementtejä, jotka muodostavat ruumiin, sekä 
myöskin Minua, joka asun ruumiin sisällä. 
Tiedä, että he ovat menettelyissään demoniset. 

Kolmenlainen on myös ruoka, joka on jokai- 
selle rakas, niin myös uhri, itsensäkieltäminen 
sekä almujenanto. Kuule siis niiden eroavai- 
suudesta. 

Puhtaat rakastavat sellaisia ruokia, jotka 
edistävät elinvoimaa, tarmoa, eloisuutta, ter- 
veyttä, iloa sekä mielihyvää ja ovat mauk- 
kaita, suloisia, ravitsevia sekä miellyttäviä. 


1 Maahiset, Jakshat, ovat Rikkauden Herran pal- 
velijat — s.o. ovat tekemisissä metallien kanssa; jät- 
tiläiset, Raakshasat, 1. Titanit, ovat Atlantiksen jätti- 
läismäisiä asukkaita, jotka ovat perehtyneet magiaan 
ja taikuuteen. 

Intohimoiset kaipaavat ruokia, jotka ovat 
kitkeriä, happamia, suolaisia, tulikuumia, kir- 
veleviä, tuhoavia sekä polttavia ja jotka 
aiheuttavat kärsimystä, surua ja sairautta. 

Ja taas kaikki, mikä on vanhaa ja väljähty- 
nyttä, mätänevää ja pilaantunutta, samoin 
kaikki siivottomat jätteet, ne ovat mieluisaa 
ravintoa niille, jotka elävät pimeydessä. 

Ja sellainen uhri on puhdas, joka uhrataan 
pyytämättä mitään hedelmää, määräysten 
mukaisesti sekä siinä varmassa uskossa, että 
uhraaminen on velvollisuus. 

Mutta tiedä, oi parhain Bhaaratoista, että 
himosta kotoisin on uhri, joka uhrataan pal- 
kinnon tähden sekä ainoastaan ajatellen omaa 
kunniaa. 

Vaan pimeydestä sanotaan johtuvan sellai- 
sen uhrin, joka on vastoin määräyksiä, jossa 
ei jaeta ruokaa, joka on ilman voimasanoja! 
sekä ilman almuja.? 

Ja jumalien, kahdestisyntyneitten, opetta- 
jien? sekä viisasten kunnioittamista, puh- 
tautta, vilpittömyyttä, kohtuutta sekä viatto- 


muutta sanotaan ruumiin kurissapitämiseksi. 


1 Mantra. ? Virkaatekeville papeille. 3 Guru. 

Kielen hillitsemiseksi kutsutaan pyhien kir- 
jojen tutkimista sekä puhetta, joka ei ketään 
vahingoita, vaan on totta, miellyttävää sekä 


— hyödyllistä. 


Mielen onnea, tasapainoa, vaitioloa, itsehil- 
lintää sekä luonnollista puhtautta — tätä 
kaikkea kutsutaan mielen' kurissapitämi- 
seksi. 

Tätä kolminkertaista kieltäymystä sanotaan 
puhtaaksi, jos sitä harjoitetaan mitä hartaim- 
malla uskolla sekä haluamatta mitään palkin- 
toa, täysin sopusointuisena. 

Mutta himosta johtuneeksi, horjuvaksi ja 
katoavaiseksi sanotaan sellaista kieltäymystä, 
jota harjoitetaan arvon, maineen ja kunnian 
toivossa sekä näön vuoksi. 

Vaan pimeyttä sanotaan olevan sellaisen 
kieltäymyksen, joka on väärinymmärryksen ja 
itsekidutuksen tulosta tai jota harjoitetaan 
toisten vahingoksi. 

Ja kun almu annetaan sellaiselle, joka ei tee 
mitään korvaukseksi, sekä annetaan siinä 


uskossa, että on annettava ilmaiseksi ja 


1 Manas. 

oikealla ajalla ja oikealla paikalla sekä sellai- 
selle, joka sen ansaitsee, sitä almua pidetään 
puhtaana. 

Mutta sellaista almua pidetään himosta joh- 
tuneena, joka annetaan vastalahjan toivossa 
tai palkinnon halusta tai annetaan vasten- 
mielisesti. 

Vaan pimeyttä sanotaan olevan sellaisen 
almun, joka annetaan sopimattomalla ajalla 
ja sopimattomassa paikassa sekä annetaan 
arvottomalle henkilölle, ilman kunnioitusta 
ylenkatseella. 

Aum Tat Sat — niin kutsutaan 
Ikuista noilla kolmella nimityksellä. Noita 
kolmea käytettiin vanhastaan pyhittämään 
brahmaneja, Veedojen lukemista sekä uhreja. 

Sentähden Ikuisen tuntijat aina lausu- 
vat sanan ,Aum” aloittaessaan määräysten 
mukaisesti uhrin, almujenannon ja kieltäy- 
myksen suorituksia. 

,T at” lausuvat kaikki ne, jotka ikävöivät 
vapautusta, suorittaessaan hedelmää pyytä- 
mättä uhrin, kieltäymyksen ja almujenannon 
erilaisia tekoja. 

Ja ,,Sat” merkitsee todellisuutta sekä hy- 
vyyttä; ja vielä, oi Paartha, sana ,,Sat” mer- 
kitsee hyväätyötä. 

Sanalla , Sat” tarkoitetaan myös kestä- 
vyyttä uhraamisessa, kieltäymyksessä sekä 
almujenannossa, ja ,,Sat” nimeltään on myös 
Korkeimmalle omistettu työ. 

Mutta kaikkea, mikä toimitetaan ilman 
uskoa, olkoon se uhrausta, antamista, kieltäy- 
mystä tai muuta, oi Paartha, sitä kutsutaan 
nimellä ,,Asat”; ja se on arvotonta niin tässä 
elämässä kuin tämän jälkeen. 


Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 
joogakirjoituksessa Shrii Krishnan ja Ardshunan 
välinen seitsemästoista keskustelu, jonka nimi on 


KOLMENLAISEN USKON EROAVAI- 
SUUDEN JOOGA. 

Ardshuna sanoi: 


Oi Sinä mahtava-aseinen, minä tahtoisin eri- 
koisesti tietää, mitä on olemukseltaan kieltäy- 
tyminen, oi Aistienvaltias, ja mitä on kaikesta 
luopuminen, oi Keshinvoittaja.! 


Siunattu Herra sanoi: 

Viisaat tarkoittavat kieltäytymisellä sitä, 
että kieltäytyy kaikista teoista, jotka johtuvat 
himosta; ja luopumiseksi viisaat sanovat sitä, 
että hylkää kaikkien tekojen hedelmän. 

Eräät ajattelijat selittävät: , Kaikki toi- 
minta pahana on hyljättävä”; ja toiset taas 
sanovat: ,,Uhrin, antamisen ja kieltäymyksen 
töitä ei tule hyljätä.” 

Kuule nyt, oi parhain Bhaaratoista, Minun 
lopullinen ajatukseni luopumiseen nähden, 


1 Keshi, eräs demoni. 

sillä selitetään, että luopuminen on kolmenlai- 
nen, sinä tiikeri miesten joukossa. 

Uhrin, antamisen sekä kieltäymyksen töistä 
ei ole luovuttava, vaan niitä tulee suorittaa; 
sillä uhri, antaminen ja kieltäymys ovat ajat- 
televan puhdistajia. 

Mutta, oi Paartha, myös niitä tulee täyttää 
kiintymyksettä, niin että on välittämättä itse 
hedelmästä; se on Minun varma vakaumuk- 


'seni. 


Ja totisesti, ei ole oikein kieltäytyä velvolli- 
suuden vaatimista tehtävistä; niiden ymmär- 
tämätön hylkääminen on pimeyttä, sanotaan. 

Eikä liioin sellainen saavuta luopumisen 
hedelmää, joka peläten ruumiillista kärsimystä 
jättää jonkun työn tekemättä, sanoen: ,,Se on 
tuskallista.” 

Oi Ardshuna, puhtaana pidetään luopumista 
silloin, kun täyttää määrätyn velvollisuuden 
sanoen: ,,Se on tehtävä”, ja samalla pysyen 
kiintymättä hylkää myös itse hedelmän. 

Ymmärtäväisenä sekä epäilyksistä vapaana 
puhtauden läpäisemä luopuja ei vihaa epämiel- 
lyttävää työtä eikä ole kiintynyt mihinkään 
miellyttävään. 

Vaan eivät mitenkään ruumistuneet olennot 
voi täysin luopua toiminnasta; joka todella 
luopuu itse toiminnan hedelmästä, häntä sano- 
taan luopujaksi. 

Ei-luopujalle toiminnan hedelmä on aina 
kolmenlainen — hyvä, paha sekä molempia; 
mutta kieltäytyjä on vapaa niistä kaikista 
ainaisesti. 

Saankhja-koulu ilmoittaa kaiken toiminnan 
täyttämiseen nämä viisi syytä; opi ne nyt 
Minulta, oi Mahtava-aseinen. 

Ensin on ruumis, sitten itse toimija, eri eli- 
met, sitten erilaiset voimat ja viidenneksi 
läsnäolevat jumalat. 

Mitä hyvänsä ihminen tekee ruumiinsa, 
puheensa ja ajatuksensa! avulla, olkoon oikeaa 
tai väärää, niin nämä viisi ovat syynä tuo- 
hon toimintaan. 

Kun näin on laita, niin tietysti sellainen, 
jonka järki? on harjaantumaton, pitää toimi- 
jana hänessä olevaa eristynyttä itseä eikä 
siis turmeltuneessa mielessään näe totuutta. 

Mutta joka on vapaa itsekkäistä tarkoituk- 


sista ja jonka järki? on tahraton, hän ei tapa, 


1 Manas. ? Buddhi. 

vaikka hän lyö nämä joukot ympärillään, eikä 
hän liioin ole sidottu. 

Tunteminen, tunnettava ja tuntija — siinä 
toiminnan kolme kiihoittajaa; toimintaelin, 
toiminta ja toimija — siinä toiminnan kolme 
perustusta. 

Sanotaan myös, että ominaisuuksien! alalla 
on vielä huomattavissa kolmenlainen tuntemi- 
nen, toiminta ja toimija johtuen noiden omi- 
naisuuksien' eroavaisuudesta. 

Tiedä, että se tunteminen on puhdas, jonka 
avulla ainoa häviämätön Olemassaolo nähdään 
kaikissa olennoissa, noissa eristetyissä eristä- 
mättömänä. 

Mutta tiedä, että se käsitys johtuu himosta, 
jonka mukaan olentojen monet eri elämät ovat 
erillisiä. 

Vaan joka pikkumaisesti, vailla ymmärrystä 
sekä tajuamatta todellisuutta, tarrautuu kiinni 
jokaiseen asiaan, ikäänkuin siinä olisi kaikki, 
sellaista sanotaan pimeäksi. 

Ja puhtaaksi sanotaan sellaista tekoa, joka 
suoritetaan velvollisuudesta hedelmää pyytä- 


1 Gunat. 

mättä, vapaana kiintymyksestä, ilman mielty- 
mystä tai vihaa. 

Mutta himosta sanotaan olevan kotoisin sel- 
laisen teon, joka tapahtuu kaikenlaisista toivo- 
muksista tai itsekkyydestä tai työllä ja vai- 
valla. : 

Vaan pimeäksi sanotaan sellaista tekoa, jo- 
hon ryhdytään sokeudesta ottamatta huomioon 
sen kantavuutta sekä seurauksia ja joka on 
tappioksi sekä vahingoksi toisille. 

Ja puhtaaksi kutsutaan sellaista tekijää, 
joka on vapaa kiintymyksestä, vailla itse- 
rakkautta, joka on luja ja uskollinen sekä 
muuttumaton niin menestyksessä kuin tap- 
piossa. 

Mutta himoluontoiseksi on tunnettu sellai- 
nen tekijä, joka toivoo tekojen hedelmää, on 
ahne, paha, turmeltunut ja joka antaa itses- 
sään vallan sekä ilolle että surulle. 

Vaan pimeäksi sanotaan sellaista tekijää, 
joka on riitaisa, alhainen, itsepäinen, petolli- 
nen, pahanilkinen, laiska, toivoton vitkastelija. 

Ja nyt, oi Aarteenvoittaja, kuule vielä, 
kuinka järki' ja luonteenlujuus jakautuvat 


1 Buddhi. 

ominaisuuksien mukaan kolmella tavalla — 
esitettynä selkeästi ja perusteellisesti. 

Se järki, joka tuntee voiman ja pidättyväi- 
syyden, joka tietää, mitä on tehtävä ja mitä 
tekemättä jätettävä, joka ymmärtää, mitä on 
pelko ja mitä pelottomuus, mitä orjuus ja mitä 
vapaus, se järki on puhdas, oi Paartha. 

Mutta, oi Paartha, himoluontoinen on sellai- 
nen järki, jonka avulla nähdään nurinkurisesti 
oikea ja väärä? sekä mitä on tehtävä ja mitä 
tekemättä jätettävä. 

Vaan, oi Paartha, pimeä on sellainen järki, 


"joka on pimeyden peittämä ja pitää väärää 


oikeana sekä näkee kaikki asiat ylösalaisin. 

Ja oi Paartha, se horjumaton luonteen- 
lujuus, joka Joogan avulla hillitsee mielen, 
elonhenkäysten sekä aistielimien toiminnan, 
sellainen lujuus on puhdas. 

Mutta himoluontoinen, oi Ardshuna, on sel- 
lainen lujuus, joka hedelmää himoitsevan kiin- 
tymyksen sitomana pitää kiinni tehtävis- 
tään, haluistaan sekä hyvinvoinnistaan. 


1 Buddhi. ? Dharma ja Adharma, laki ja laitto- 


muus. % Manas. % Dharma. 

Vaan, oi Paartha, pimeä on sellainen lujuus, 
joka typeryydessään ei luovu unesta, pelosta, 
surusta, epätoivosta eikä liioin turhuu- 
desta. 

Ja nyt, sinä härkä Bhaaratojen joukossa, 
kuule vielä Minulta, kuinka kaikki nautinto on 
kolmenlainen. Tuota nautintoa, josta voi har- 
joituksen avulla iloita ja joka tekee lopun 
kärsimyksestä, 

tuota nautintoa, joka ensin on kuin myrk- 
kyä, mutta lopulta kuin nektaria, sitä sanotaan 
puhtaaksi, sillä se on syntynyt onnellisesta 
Itsen tuntemisesta. 

Mutta himoluontoisena pidetään sellaista 
nautintoa, joka ensin, kun aistit yhtyvät nii- 
den esineisiin, on kuin nektaria, mutta lopulta 
kuin myrkkyä. 

Vaan pimeäksi sanotaan sellaista nautintoa, 
joka sekä ensin että myöhemmin eksyttää 
minän, sillä se syntyy unesta, mukavuudesta 
ja välinpitämättömyydestä. 

Ei ole sitä olentoa, ei maan päällä eikä liioin 
Loistavien Jumalien joukossa taivaassa, joka 
on vapaa näistä kolmesta Aineen synnyttä- 
mästä ominaisuudesta. 

Oi Vihollisenruoska, Brahmanojen, Kshatri- 
jain, Vaishjain sekä Shuudrain velvollisuudet 
on jaettu niiden jokaisen omasta luonnosta 
johtuvien ominaisuuksien! mukaan. 

Vakavuus, itsehillintä, kieltäymys, puhtaus, 
anteeksianto sekä vilpittömyys, viisaus, tieto, 
usko Jumalaan — nämä ovat Brahmanan luon- 
nosta johtuvat velvollisuudet. 

Urhoollisuus, loisto, lujamielisyys, taitavuus 
sekä taistelussa pakenemattomuus, jalous, hal- 
litsijaluonne, nämä ovat Kshatrijan luonnosta 
johtuvat velvollisuudet.? 

Kyntäminen, huolehtiminen suvusta sekä 
kauppa ovat Vaishjan luonnosta johtuvat vel- 
vollisuudet. Kaikki palvelemiseen kuuluva toi- 
minta on Shuudran luonnosta johtuva velvol- 
lisuus. 

Kun ihminen ahkeroi omassa elämäntehtä- 
vässään,? hän saavuttaa täydellisyyden jokai- 
sessa asemassa. Kuule nyt, kuinka täydelli- 
syyden voittaa sellainen, joka täyttää velvolli- 
suutensa.? 

Omassa elämäntehtävässään kunnioittamalla 


1 Gunat. ? Karma; luonnosta johtuva toiminta, 
jonka synnyttävät menneet ajatukset ja halut. 

Häntä, josta kaikki olennot saavat alkunsa ja 
joka läpäisee kaiken Tämän, ihminen saavut- 
taa täydellisyyden. 

Parempi on oman velvollisuutensa! täyttä- 
minen, vaikka vailla ansioita kuin toiselle kuu- 
luvan velvollisuuden erinomainenkin suoritus. 
Joka täyttää omasta luonnostaan johtuvat vel- 
vollisuudet, hän ei tee syntiä. 

Oi Kuntinpoika, jokainen syntymästä joh- 
tuva velvollisuus' olisi täytettävä, vaikkapa 
puutteellisesti. Kaikki ihmisteot ovat vikojen 
tahraamat, niinkuin savu piirittää tulta. 

Itsensävoittanut, jonka järki on aina ja 
kaikkialla täysin vapaa ja jonka himot ovat 
kuolleet, hän kulkee kieltäytymisen avulla kor- 
keimpaan, täydellisimpään vapauteen kaikista 
velvollisuuden" siteistä. 

Oi, opi Minulta, Kuntinpoika, nyt lyhyesti, 
kuinka sellainen, joka on voittanut täydelli- 
syyden, saavuttaaIkuisen, tuon viisauden 
korkeimman asteen. 


1 Darma. On hieno eroitus Karma ja Dharma 
sanojen välillä, vaikka niitä tässä käytetään aivankuin 
toistensa asemasta. Karma syntyy menneisyydestä; 
Darma samoin, mutta siihen sisältyy myös se laki, 
jonka nojalla kehityksen seuraava askel on otettavissa. 

Kun hän puhdistuneena on yhtynyt jär- 
keen, kun hän lujasti hillitsee minänsä ja on 
hyljännyt äänen sekä muut aistimusesineet, 
kun hän on luopunut himosta ja pahuudesta, 

kun hän viihtyy yksinäisyydessä, on koh- 
tuullinen, hillitsee puheensa, ruumiinsa ja aja- 
tuksensa,? himottomuuteen turvautuen on ali- 
tuisesti keskittynyt mietiskelyyn ja joogaan, 

kun hän on jättänyt itsekkyyden, kiivauden, 
ylpeyden, himon, vihan ja ahneuden — silloin 
hän vailla itseä, rauhallisena, on kelvollinen 
tulemaan yhdeksi Ikuisen kanssa. 

Tultuaan Ikuiseksi, rauhallisena I t s e s- 
sä, hän ei sure eikä himoitse; hän on sama 
kaikille olennoille sekä saavuttaa korkeimman 
Minulle antautumisen. 

Minulle antautuneena hän tuntee Minun 
tosiolemukseni, mikä ja mitä Minä olen; ja 
kun hän näin tuntee Minut täydellisesti, hän 
ennenpitkää yhtyy Korkeimpaan. 

Ja vaikka hän suorittaa aina kaikki tehtä- 
vät, hän Minuun turvautuen saavuttaa Minun 
armoni kautta ikuisen, häviämättömän asu- 
muksen. 


1 Buddhi. ? Manas. 

Siis kohdista aina ajatuksesi Minuun, uhraa 
kaikki työsi Minulle, harrasta yksin Minua 
sekä turvaudu viisauden Joogaan.' 

Minua ajatellen sinä olet voittava kaikki 
esteet Minun armoni kautta; mutta jos sinä 
itserakkaudessasi et tahdo totella, niin sinä 
olet joutuva perikatoon. 

Itsekkyyden pauloissa sinä ajattelet: ,Minä 
en tahdo taistella”; tuo päätöksesi on turha: 
luonto pakoittaa sinut taisteluun. 

Oi Kuntinpoika, sinua sitoo omasta luonnos- 
tasi johtuva velvollisuus,? niin että sinun täy- 
tyy auttamattomasti suorittaa juuri se, jota 
sinä sokeudessasi et halua tehdä. 

Herra asuu kaikkien olentojen sydämissä, 
oi Ardshuna; Harhavoimansa* avulla Hän 
saa kaikki olennot kiertämään niinkuin saven- 
valajan rattaalle kohotettuina. 

Oi Bhaarata, koko olemuksellasi pakene 
Hänen turviinsa; Hänen armonsa kautta sinä 
saavutat korkeimman rauhan, ikuisesti pysy- 
väisen asuinpaikan. 

Näin Minä siis olen ilmoittanut sinulle sen 


viisauden, joka on salaisempi kuin itse salai- 


1 Buddhi-jooga. ? Karma. 3% Maajaa. 

suus; toimi sitten, niinkuin itse haluat, kun 
olet ensin ajatellut sitä perinpohjin. 

Ja vielä kuule Minun verratonta, kaikkein 
salaisinta sanaani; rakas sinä olet Minulle, 
sydämessäsi uskollinen, sentähden Minä tah- 
don puhua sinun parhaaksesi. 

Upota sielusi' Minuun, ole Minun palveli- 
jani, nöyrry Minun edessäni, ja sinä olet 
tuleva Minun luokseni. 

Jätä kaikki tehtävät,? tule ainoastaan Minun 
turviini; älä murehdi, Minä olen vapahtava 
Sinut kaikista synneistä. 

Mutta älä ilmaise tätä milloinkaan sellai- 
selle, joka ei tunne kieltäytymistä eikä har- 
tautta, ei sellaiselle, joka ei halua kuunnella, 
eikä liioin sellaiselle, joka puhuu pahaa 
Minusta. 

Vaan joka selittää tätä verratonta salai- 
suutta Minun palvelijoilleni ja on osoittanut 
suurinta antautumista Minulle, hän ilman epäi- 
lystä saapuu Minun luokseni. 

Eikä ihmisten joukossa ole ketään muuta, 


joka tekisi Minulle rakkaampaa palvelusta 


1 Manas. ? Dharma. 

kuin hän, enkä Minä rakasta ketään muuta 
maan päällä enemmän kuin häntä. 

Ja joka tutkii tätä meidän pyhää keskuste- 
luamme, hän on palveleva Minua viisauden 
uhrilla. Se on Minun tarkoitukseni. 

Ja vanhurskaan loistavat maailmat voi pa- 
hasta vapautuneena saavuttaa myös hän, joka 
täynnä uskoa ainoastaan kuulee tästä eikä 
pilkkaa. 

Ja nyt, oi Paandunpoika, oletko sinä kuun- 
nellut tätä tarkkaavaisella mielellä? Onko tuo 
ymmärtämättömyydestä aiheutunut sokeutesi 
hävinnyt? 

Ardshuna sanoi: 

Hävinnyt on minun sokeuteni. Sinun armos- 
tasi, oi Muuttumaton, minä olen voittanut vii- 
sauden. Minä olen luja, kaikki epäilykseni 
ovat paenneet. Minä tahdon noudattaa Sinun 
neuvoasi. 


Voitollinen haastoi: 

Näin minä kuulin tämän Vaasudeevan ja 
suurisieluisen Paarthan välisen ihmeellisen 
keskustelun, joka sai minun hiukseni nouse- 
maan pystyyn; 

Opettajan luvalla minä kuuntelin tuota salai- 
suutta sekä korkeinta joogaa itse Joogan Her- 
ralta, kun Krishna itse puhui minun silmieni 
edessä. 

Oi Kuningas, minä iloitsen iloitsemistani, 
kun minä muistelen tuota ihmeellistä, pyhää 
keskustelua Vesillänukkujan sekä Ardshunan 
välillä. 

Minä muistan, minä muistan myös tuon 
mitä ihmeellisimmän Harin muodon ja minä 
suuresti ihmettelen, oi Kuningas. Ja minä 
iloitsen aina uudelleen ja uudelleen. 

Missä hyvänsä on Krishna, Joogan Herra ja 
missä hyvänsä on Paartha, tuo jousella- 
ampuja, siellä varmasti on onni, voitto ja 
autuus. 

Näin päättyy Bhagavad Giitaan kunniakkaissa 
Upanishadeissa Ikuisen tuntemista koskevassa 


joogakirjoituksessa Shrii Krishnan ja Ardshunan 
välinen kahdeksastoista keskustelu, jonka nimi on 


KIELTÄYTYMISEN KAUTTA SAAVU- 
TETTU VAPAUTUMISEN JOOGA. 


Bhagavad-Gitän loppu. 


RAUHA KAIKKIIN MAAILMOIHIN. 

Tässä teoksessa esiintyy suuri joukko hen- 
kilönimiä, joille suomennoksessa on koetettu 
antaa niiden merkitystä vastaava suomalainen 
muoto (Annie Besantin ja F. Hartmannin 
mukaan). Koska tämän ikivanhan runoelman 
tapahtumatausta on historiallisuutensa ohella 
myös vertauskuvallinen, on varmaan tutki- 
jalle tärkeämpi tuntea noiden outosointuisten 
nimien merkitys kuin niiden alkuperäinen, 
hänelle mitään ilmaisematon muoto, jonka vir- 
heetön ääntäminen sitäpaitsi harvoin osuisi 
oikeaan. Asianharrastajia varten lienee kui- 
tenkin syytä liittää tähän luettelo noista 
nimistä eri merkityksineen; eräät nimistä — 
kuten Krishna ja Ardshuna, ovat jo niin tun- 
netut, että on varmaan parasta säilyttää ne 
sellaisinaan; samoin tietysti ne nimet, joiden 
merkitys ei suomentajalle ole tunnettu. 

Sokeavaltias 


, Kunniankenttä”, 
linen olemassaolo) 


Voitollinen 


Vaikeavastustaja 


Muoto 
, Puujalka” 


Omatahto, (peljättävä) 
Hallitustaito, (-taitoinen) 


Taistelija 


Ihminen, (valkoinen) 
Kelmeä, (kellervä) 
Tummansininen 


Uljasviiri 
Tietäväinen 


Käsi (nyrkissä) 


Monensurma 


Kuntienhallitsija 


Kuntinpoika 


Väkevä härkä, (oik. ,,härkä 
miesten parvessa”) 
Sotavimmainen 


Korkeinvoima 


Oivallinen, (ihana) 
Henkinentahto, (mahtava) 


Dhritarashtra. 


Kurukshetra. 
Sandshaja. 
Durjodhana. 
Drona. 
Drupada. 
Bhima. 
Virata. 
Jujudhana. 
Ardshuna. 
Paandu. 
Krishna. 
Dhristaketu. 
Tshekitana. 
Kashi. 
Purudshit. 
Kuntibhodsha. 
Kaunteja. 


= Shaibja. 


Judhamanju. 
Uttamandsha. 
Subhadra. 
Bhisma. 


Korva 

Sääli 
Korvaton 
Hevosenvoima 
Soomansuoma 
Aistienvaltias 


Horjumaton, (kestävä) 


Unenvaltias 
Vesillänukkuja 
Epäjalo, alhainen 
Jumalainen 


Miehuullinen, (miehekäs) 


Rohkeavoima 
Jumalienlahja 
Sudenvatsa 
Loputonvoitto 
Suloääninen 
Jalokivikukka 
Aarteenvoittaja 
Muuttumaton 
Joukkojenkukistaja 
Karjanomistaja 
Vihollisenruoska 
Viisas, pyhimys 
Ylhäinen Henki 


Karna. 


= Kripa. 


Vikarna. 
Asvathama. 
Saumadatti. 
Hrishikesha. 
Judhishthira. 
Gudakesha. 
Keshava. 
Nakula. 
Sahadeeva. 
Shikandi. 
Dhrishtadjumna. 
Deevadatta. 
Vrikodara. 
Anantavidshaja. 
Sughosha. 
Manipushpaka. 
Dhanandshaja. 


= Atshjuta. 


Dshanaardana. 
Govinda. 
Parantapa. 
Muni. 
Purushottama. 

